Зиёратми ёки зиёфат.? - Fitrat.uz\nБош саҳифа / Мақолалар / Зиёратми ёки зиёфат.?\nЗиёратми ёки зиёфат.?\nAvgust 16, 2018\tЗиёратми ёки зиёфат.?da fikr bildirishni o'chirish 125 Кўришлар\nМаълумки, мустақил Ўзбекистонимиз бой тарих ва улкан моддий, маънавий меросга эга диёр ҳисобланади. Қолаверса, бу заминда муқаддас қадамжолар ва азиз авлиёлар маскан топган зиёратгоҳлар ҳам талайгина. Юртимиз мустақилликка эришган дастлабки йиллардаёқ марҳум юртбошимиз Ислом Каримов томонидан ушбу муқаддас қадамжоларни, зиёратгоҳларни ободонлаштириш, зиёратчилар учун қулай шарт-шароит яратиб бериш мақсадида кенг кўламли ишлар олиб борилгани барчамизга сир эмас. Бугун ҳам шу хайрли ишларнинг давом этиб бораётгани бутун ўзбек халқини қувонтиради, албатта. Бу яратилган ва яратилаётган қулайликлар ва шароитларнинг барчаси зиёратчилар ўз зиёратларини эмин-эркин амалга оширишлари учундир.\nАммо бугунги кунда амалга ошираётган зиёратларимиз шариатимизга ҳам шароитимизга мос келмоқдамикан? Биз зиёрат деб қилаётган ишларга динимиз нима деркан? Ҳеч шу ҳақида ўйлаб кўрганмизми?\nМаълумки, Пайғамбаримиз соллаллоҳу алайҳи васаллам ўзларининг ҳадиси муборакларида қабрларни зиёрат қилишликка тарғиб қилганлар. Унга кўра “Қабрларни зиёрат қилинглар, чунки у охиратни эслатади” (Ибн Можа) дейилган. Шу ҳадисга мувофиқ қабрларни, муқаддас қадамжоларни зиёрат қилишликдан мақсад, охиратни эслашлик, ўлим барча яратилинган мавжудоту махлуқотнинг бошига тушадиган аниқ иш эканлиги ҳақида тафаккур қилиб, хайрли ва савобли ишларга бел боғлашликни шу зиёрати давомида қасд қилиши лозим бўлади. Зиёрат мобайнида киши бир муддат бўлсада дунё ташвишларини унитиб, охират тўғрисида, қабр ва ундаги ҳолат тўғрисида, қиёмат кунида бу дунёда қилиб ўтган яхши-ёмон амалларидан ҳисоб китоб қилиниши тўғрисида ўйга толиши лозим.\nЛекин минг афсуслар бўлсинки бугун зиёратгоҳларимиз ширк ва бидъат ишлар билан тўлиб тошган. Турли хил, асли динимизга тамомила ёт бўлган мункар ишлар авж олган. Турли хил жонлиқлар олиб келиниб, ношаръий йўллар билан сўйилиб, айтиш жоиз булса зиёратгоҳлар “зиёфатхона”ларга айланиб кетмоқда. Аллоҳ номига қилиниши лозим бўлган қурбонликларни турли хил авлиёларнинг номига атаб сўйиб, ширкка олиб борувчи ишларни қилиб қўймоқдалар. Агар зиёратгоҳ тоғли, сўлим жойда жойлашган бўлса, тағин у ердаги базму жамшидни, у ердаги исрофгарчиликни кўраверасиз…\nАхир Аллоҳ таоло биз бандаларини берган неъматларига шукр қилиб, куфрона неъмат қилишликдан қайтармаганми?! Аллоҳ таоло Иброҳим сурасининг 7-оятида шундай марҳамат қилади: “Яна Роббингиз эълон қилган (бу сўзлар)ни эслангиз: “Қасамки, агар (берган неъматларимга) шукр қилсангиз, албатта, (уларни янада) зиёда қилурман. Борди-ю, ношукрчилик қилсангиз, албатта, азобим (ҳам) жуда қаттиқдир”.\nЗиёрат қасдида келиб, аслида нимага келганлигини унутиб қўяётган “зиёратчи”лар ушбу ояти Каримага амал қилишлари лозим бўлади. Шунақанги тинч замонда, озод заминда яшаётганлиги учун яратганга ҳамдлар айтиб, берган неъматларига шукр қилиб яшаш лозим. Аслини олганда, зиёратгоҳларга бориб, у жойда зиёфат, ичкиликбозлик, бақир-чақир, тўполон қилиб бошқа зиёратчиларга озор беришликнинг ўзи нотўғри иш. Қанча зиёфат, қанча йиғину базмларни ният қилган бўлса, чойхонаю тўйхоналарда ўтқазиш мақсадга мувофиқдир. Киши зиёратга бордими, унинг одобларига риоя қилиши, қилаётган ушбу зиёрати учун бериладиган савобдан умид қилиб ҳаракат қилиши лозим.\nЗиёратчиларимиздан қилаётган зиёратларининг одобларига риоя қилишларини, исрофга, ширкка сабаб бўладиган амаллардан эҳтиёт бўлишларини сўраймиз.\nБўстонлиқ тумани “Толи Бува” масжиди\nимом-хатиби Бурихонзода Маъруфхон\nАввалги Ҳаж ибодати ва ундан олинадиган фойдалар\nКейинги Оила-муқаддас даргоҳ


Ўзбек клубларини умуман юта олмаган “Ал Ваҳда” ҳақида / CHAMPIONAT.asia\n02:25АПЛ. "Челси" "Норвич"ни мағлуб этиб, уйидаги кетма-кет 5-ғалабасига эришди 17 01:05"Милан" Кьерни сотиб олади 1 00:51"Барселона" Умтитини қўйиб юборишга тайёр. Унга итальян клублари қизиқиш билдиряпти 3 00:40"Барса" мухлислари узоқ кутган хабар: Дембеле машғулотларга қайтди 7 00:34"Машъал" Тошкентда "Локомотив"ни таслим этган ўйиндан ГАЛЕРЕЯ 1 00:15"Реал" раҳбарияти мухлисларга мурожаат қилди 4 00:00А Серия. "Аталанта" — "Брешия": Бошланғич таркиблар билан танишинг. 3 23:26АПЛ, "Челси" — "Норвич": Асосий таркиблар маълум 16 23:20"Локомотив" - "Машъал" 0:1. Гол ва хавфли вазиятларни томоша қилинг 2 23:17"Қўқон-1912" - "Насаф" 2:2. Барча голлар ва хавфли вазиятларни томоша қилинг 2 23:12Рўзиқул Бердиев: "Бизда ҳар йили иккита ёки учта Остон Ўруновга ўхшаган футболчилар чиқяпти" 38 23:07CAS Афғонистон ФФ собиқ раҳбарининг шикоятини рад қилди 1 22:51"Манчестер Сити" бельгиялик ҳимоячига эътибор қаратди 1 22:41Бахтиёр Ашурматов: "Насаф"га ўхшаган тезкор жамоа Ўзбекистонда йўқ" 12 22:40UFC юлдузи Конор МакГрегорнинг фаолияти, ютуқлари, шахсий ҳаёти ва бошқалар ҳақида! 1\nЎзбек клубларини умуман юта олмаган “Ал Ваҳда” ҳақида\n04 мар 2019 11:44\nТеглар : Ал Ваҳда Локомотив\nОсиё чемпионлар лигаси гуруҳ босқичи 1-турида Ўзбекистон чемпиони “Локомотив” клуби Тошкентда БААнинг “Ал Ваҳда” клубини қабул қилади.\nЎз анъанамизга биноан ўқувчиларимизга рақиб ҳақида маълумот берамиз.\n1984 йил Абу-Даби шаҳрида ташкил этилган "Ал Ваҳда" клуби ўтган йил БАА чемпионатида кумуш медалларга эга чиққан.\nЖамоани бугунги кунда голландиялик Хенк Тен Кате бошқариб бормоқда. Футболчилик даврида "Витесс", "Хераклес" каби Голландия клубларида ўйнаган. 1990 йилдан мураббийлик фаолиятини бошлаган. 2003-2006 йилларда "Барселона"да Франк Райкаардга ёрдам берган. Кейинги икки йил "Аякс"да бош мураббий бўлиб ишлаган. 2007-2008 йилларда "Челси"да Авраам Грантга ёрдамчи бўлиб ишлаган. Кейин Грециянинг "Панатинаикос", БААнинг "Ал Аҳли", Қатарнинг "Умм Салал", Хитойнинг "Шандон Луненг", БААнинг "Ал Жазира" клубларида бош мураббий бўлган. 2018 йилдан буён "Ал Ваҳда"ни бошқариб келмоқда.\nХенк Тен Кате 2000 йил "Будапешт" клуби билан Венгрия кубогини қўлга киритган. 2007 йилда "Аякс" устози сифатида Голландия кубогида зафар қучган. 2017 йил эса "Ал Жазира"ни БАА чемпионига айлантирган. Ўша йил "Ал Жазира" сафида ўзбекистонлик Сардор Рашидов фаолият олиб борган. Бироқ мураббий ҳамюртимизни клублар ўртасидаги Жаҳон чемпионатида биронта ўйинда ҳам майдонга туширмаган эди.\n"Ал Ваҳда" бунга қадар 8 марта Осиё чемпионлар лигаси гуруҳ босқичида қатнашган. 2004 йил чорак финалга, 2007 йил ярим финалга чиққан. Қолган 6 мавсумда жамоа учун гуруҳ босқичи сўнгги манзил бўлиб хизмат қилган.\nБу жамоа ОЧЛда 8 марта Ўзбекистон клубларига қарши ўйин ўтказган ва умуман ғолиб бўла олмаган: 2 дуранг, 6 мағлубият.\nБугунги кунда "Ал Ваҳда" сафида Аргентиналик Себастьян Тальябуэ, марокашлик Мурод Батна, бразилиялик Леонардо, кореялик Ким Чанг Ву каби легионерлар бор. Маҳаллий футболчилардан Исмоил Матар, Ҳамдан Ал Камоли, Муҳаммад Ал Шамси, Салим Султон айнан шу клубда фаолият олиб боришмоқда.\nАйни пайтда БАА про-лигасида 17та тур ортда қолди. "Ал Ваҳда" 8та ғалаба билан мусобақа жадвалида бешинчи ўринда бормоқда. Жамоа ҳужумчиси Себастьян Тальябуэ 15та гол билан тўпурарлар пойгасида иккинчи ўринда бормоқда. Леонардо ҳисобида 10та, Мурод Батна ҳисобида 8та гол бор. "Ал Ваҳда" БАА чемпионатида охирги 12та учрашувнинг атиги тўрттасида ғолиб бўлди холос (4 ғалаба, 3 дуранг ва 5 мағлубият).\nТашкил топган сана: 1984\nУй стадиони: "Ал Наҳён" стадиони\nСиғими: 12000 томошабин\nКлуб хўжайини: Диаб Бин Зайд Ал Наҳён\nБош мураббий: Хенк Тен Кате (Голландия)\nРасмий сайти: alwahda-fc.com\nБАА чемпиони - 4 марта\nБАА Президент кубоги соҳиби - 2 марта\nБАА Суперкубоги соҳиби - 4 марта\nБАА Федерация кубоги соҳиби - 3 марта\nБАА Лига кубоги соҳиби - 2 марта\n1.Муҳаммад Ал Шамси\n8.Ҳамдан Ал Камоли\n23.Рим Чанг Ву (Жанубий Корея)\n6.Султон Ал Гафри\n30.Тариқ Ал Ходаим\n43.Исмоил Ал Зааби\n46.Мансур Ал Харби\n56.Таҳнун Ал Зааби\n57.Абдулла Анвар Ал Амери\n58.Муҳаммад Исмоил Ал Жнеби\n20.Яҳё Ал Гассани (Танзания)\n70.Муҳаммад Ал Ҳаммади\nАндрей Фёдоров: "Бугун мағлубиятга эмас, камида дурангга лойиқ эдик" 23


Тожикистон ОМОНининг собиқ қўмондони Гулмурод Ҳалимов.\nҚўшма штатлар “Исломий давлат” террор гуруҳининг раҳбарлари, молиячилари ва қатор тарафдорларига нисбатан санкция жорий қилди. Постсовет ўлкаларидан чиққан жиҳодчилар дохил “қора рўйхат”га шу йил апрелида ИДга қўшилган тожикистонлик полковник Гулмурод Ҳалимов ҳам киритилган.\nАҚШ Давлат департаментидан маълум қилишларича, Қўшма Штатлар “қора рўйхат”ига киритилган бу шахсларга оид маблағ Америка банк тизимида топиладиган бўлса, музлатиб қўйилиши лозим. Бундан ташқари, америкаликларга “қора рўйхат”га киритилганлар билан ҳар қанақа ҳамкорлик қилиш тақиқланади. Шунингдек, санкция рўйхатига тушган шахслар халқаро молиявий тизимдан фойдаланолмайдилар.\nИД мансублари “қора рўйхат”ига Саудий Арабистони, Буюк Британия, Франция, Яман, Покистон ва постсовет ўлкаларидан бўлган жами 35 шахс ва ИДга қўшилган бир неча гуруҳ киритилган.\nИроқ ва Сурия ҳудудида фаолият олиб борувчи террор ташкилоти бўлмиш “Исломий Давлат” гуруҳи 2006 йил октябрида 11 та радикал диний гуруҳ бирлашиши натижасида пайдо бўлган.\nБу ташкилот АҚШ, Канада, Буюк Британия, Австралия, Туркия, Миср, Бирлашган Араб Амирликлари, Саудий Арабистони, Ҳиндистон, Индонезия, Россия, Қирғизистон, Тожикистон ва бошқа давлатларда террор ташкилоти, дея эълон қилинган.\nТожикистон Ички ишлар вазирлигининг ОМОН гуруҳи қўмондони Гулмурод Ҳалимов шу йил баҳорида Интернет орқали “Исломий давлат” сафига қўшилганини эълон қилганидан сўнг АҚШ ва Тожикистон расмийларига таҳдид қилганди.\nСобиқ полковник Ҳалимов ватанида давлатга хиёнатда айбланиб, қидирувга берилган.\nТожикистон Ички ишлар вазирлиги матбуот котиби Жалолиддин Садриддинов Озодлик радиоси тожик хизмати билан 29 сентябрь кунги суҳбатида Гулмурод Ҳалимовга нисбатан мамлакат Жиноят кодексининг бир неча моддаси бўйича жиноят иши қўзғатилганини айтди.\n“Унга қарши “одам ёллаш”, ватанга хиёнат моддалари бўйича жиноят иши қўзғатилган. ИШИДга қўшилганидан кейин у Тожикистон Ички ишлар вазирлигидаги ишидан бўшатилган”, деди жумладан Жалолиддин Садриддинов.\nГулмурод Ҳалимов 1975 йилда Душанбе яқинидаги Варзоб тумани Дарафони қишлоғида туғилган.\nФуқаролар уруши йилларида Тожикистон Президенти гвардиясида хизмат қилган.\nТожикистон ИИВ Олий Академиясида таҳсил олгач, айни вазирликнинг махсус тезкор бўлинмаси – ОМОНга қўмондон этиб тайинланган.\nУйланган, 8 нафар фарзанди бор.\nКузатувчиларга кўра, Сурия ва Ироқда йирик ҳудудларни эгаллаб олган "Исломий давлат" гуруҳи сафларида шу кунда юзлаб тожикистонлик жангари юрибди.


Kutubxona - Dildora Turdiyeva. Iztirob ulgʻaytirgan adib / Kiril\nSiz shu sahifadasiz: Dildora Turdiyeva. Iztirob ulgʻaytirgan adib / Kiril\nМуаллиф Дилдора Турдиева\nАсар номи Изтироб улғайтирган адиб\n- Дилдора Турдиева\nНашриёт «Ёшлик» журналининг 2012 йил 10-сонидан олинди\nИзтироб улғайтирган адиб\nРус адабиётининг улкан намояндаси Фёдор Достоевский ҳаётининг сўнгги дамларидагина машҳурликка эришган бўлса, оламшумул шуҳратга ўлимидан сўнг эришди.\nТарихий манбаларга кўра, Фёдор Достоевский ота томондан дворянларга мансуб бўлиб, уларнинг мулки бўлмиш Достоево ерлари XVI-ХВИИ асрларда ҳозирги Беларус республикаси ҳудудида жойлашган экан. Бу мулкий ерлар 1506 йилда буюк княз Фёдор Ярославич томонидан қилган хизматлари учун Данила Ртишевга тортиқ қилинган. Шундан кейин Ртишев ва унинг авлодлари ўзларини Достоевский деб атай бошлашди.\nЁзувчининг бобоси Андрей Достоевский руҳоний бўлган. Отаси Михаил Достоевский императорлик тиббий-жарроҳлик академиясида таҳсил олган. Онаси Мария Нечаева бадавлат савдогар оиласида туғилган эди. 1812 йилги урушдан сўнг оила мол-мулкининг катта қисмини йўқотди. Фёдор онасининг меҳрибон ва хокисор эканлигини бот-бот такрорлайди. Фидойи аёл турмуш ўртоғига саккиз фарзанд – тўрт ўғил ва тўрт қизни ҳадя этади. Буюк адиб ижодини тадқиқ қилган мутахассислар Достоевский волидаи муҳтарамаси тимсолида кўпгина образлар яратганлигини эътироф этишади.\nФёдор Михайлович Достоевский 1821 йилнинг октябр ойида Москва шаҳрида таваллуд топди. У серфарзанд оиланинг иккинчи фарзанди эди. 1828 йилда Фёдор наслий дворян мақомини олди. Онаси тақводор аёл эди. У ҳар йили фарзандларини Троица Сергиев лаврига олиб борар, уларга «Кўҳна ва Янги ўгитларнинг бир юзу тўртта муқаддас воқеалари» китобини ўқишни ўргатарди. Кейинчалик ёзувчи «Ака-ука Карамазовлар» романида қария Зосимнинг болалиги ҳикоясида ушбу китоб ҳақида айтиб ўтган. Уларнинг уйларида Карамзин, Державин, Жуковский, Пушкин асарлари кўп мутолаа қилинарди. Достоевский улғайгач, Евангелие муқаддас китобини тили чиқиши билан ёд олганини эслайди. 1832 йилдан бошлаб, Достоевскийлар ёзни Тула губерниясидаги Даровое қишлоғида (отаси бу ерни сотиб олганди) ўтказишарди.\nДастлаб уй шароитида таълим олган Фёдор, 1833 йилда акаси Михаил билан Драшусов пансионида таҳсил олади. 1837 йилда онаси сил касаллигидан вафот этади. Бу кичик Фёдор учун улкан зарба бўлди. Бу бўшлиқни фақат адабиётга бўлган муҳаббатгина тўлдира олди. Ака-укалар ўқишни Петербургда давом эттиришди. Фёдор муҳандислар бош билим юртида ўқий бошлайди. 1839 йилда оила бошлиғи – Михаил Достоевский ҳам вафот этади.\n1844 йилда Достоевский «Бечора одамлар» романи ғоясини ўйлаб қўйди. Унинг ҳамхонаси Григорович қўлёзмаларни Некрасовга етказди. Улар кечаси билан ухламай, «Бечора одамлар»ни ўқиб чиқишди. Тонг саҳарлаб Достоевский ҳузурига ошиқишди ва қалбларини чулғаб олган ҳиссиётларни улашишга ҳаракат қилишди.\n«Янги Гогол туғилди!» дея Некрасов қўлёзмаларни Белинскийга топширди. У ҳам ўз навбатида «Ушбу роман рус ҳаётининг шу пайтгача ҳеч кимнинг ҳатто тушига кирмаган сир-асрорлари, феъл-атвори ва табиатини очиб берди», дея асарни юқори баҳолади.\n1846 йилда Достоевский ака-ука Бекетовлар тўгарагига қатнай бошлайди. Бу ерда нафақат адабиётга доир, балки сиёсий масалалар ҳам муҳокама қилинарди. Бундай йиғинларга 1849 йил 23 апрел куни барҳам берилди. Ҳибсга олинганлар орасида Достоевский ҳам бор эди. Маҳбуслар Петропавловск қалъасига зиндонбанд қилинди. Дастлаб ўлимга маҳкум этилган Достоевскийнинг жазоси 4 йиллик сургун билан алмаштирилди. У дворянлик мақоми ва бор-будидан айрилди. Сургунда ашаддий каллакесар жиноятчилар қуршовида бўлган ёзувчи ўша пайтдаги руҳиятини қуйидагича тасвирлайди: «Сўз билан ифода этиб бўлмайдиган, чеки йўқ азобли кунлар…Ҳар бир дақиқа гўё асрга татирди…Руҳий изтироблар, ёлғизлик, соғинч, «ўз устимдан суд қилиш», «ўтган ҳаётимни таҳлил қилиш», тушкунлик ва ишончгача бўлган ҳиссиётларнинг мураккаб уйғунлашуви мени буюк тақдир соҳибига айлантирди…» Кейинчалик бундай «руҳий ҳолат» тажрибаси Достоевскийнинг «Ҳалокат уйидан ёзишмалар» (1860-1862) романининг биографик асоси бўлди.\n1854 йилда Достоевский аскар, 1855 йилда унтер-офицер, 1856 йилда прапоршик унвонларини олади. 1857 йилда у дворянлик мақомини тиклайди ва асарларини нашр эттириш ҳуқуқини олади. Сургунда бўлган Достоевский Қуръони каримни ўқийди, буюк файласуфлар И.Кант, Гегел асарлари билан танишади, физика, физиология фанларини, немис тилини мукаммал ўрганади. Фёдор Михайлович учун маҳаллий аҳолининг эшиклари доим очиқ эди. У ҳатто, ҳарбий губернатор уйининг азиз меҳмони бўлади. Жуда кўп дўст-биродарлар орттиради. Улар орасида божхона мансабдори Александр Исаев ҳам бор эди. У виждонли, олийжаноб бўлишига қарамай, ичкиликка муккасидан кетганди. Унинг рафиқаси хушрўй ва ақлли Мария тез орада Достоевскийнинг дўстига айланади. Айтишларича, Мариянинг Достоевскийга бўлган дўстона муносабатини ёзувчи нотўғри тушунади ва унга ошиқу беқарор бўлади. Бу севги унга фақат азоб келтиради. Исаевлар Кузнецкка кўчиб ўтади. Ишқ азоби энди фақат мисраларга жо бўлади. 1855 йилда Исаев вафот этади. Энди севгимга эришдим деганда Мариянинг уезд ўқитувчиси Вергунов билан қизиқиб қолганлиги маълум бўлади. Севгиси учун курашган Достоевский жуда кўп қийинчилик ва оғир руҳий кечинмаларни бошидан кечиради.\n1856 йилда Достоевский дўстлари ёрдамида (улар шахсан император Александр IIга мурожаат қилишади) прапоршик унвонини олади. Тўлиқ эркинликка эришган прапоршик Достоевский Кузнецк шаҳрига бориб, севгилисининг қўлини сўрайди. 1857 йилда уларнинг тўйлари бўлади. Xудди шу йили у дворянлик мақомини тиклайди ва асарларини нашр эттириш ҳуқуқини олади. Уларнинг турмушини бахтли деб бўлмасди. Чунки Кузнецкдан Семипалатинскка қайтаётганда, Мария эрининг тутқаноқ тутишига гувоҳ бўлади (Достоевский ёшлигидан бу касалликка чалинганди, лекин вақт ўтиши билан бундай «хуружлар» даҳшатли эпилепсияга айлана борди). Бундай манзарадан даҳшатга тушган Мария шу-шу турмуш ўртоғига нисбатан ҳеч қанақа ҳисларни туймайди. Рафиқасининг ўлимидан кейин Достоевский Врангелга ёзади: «Оҳ, менинг дўстим, у мени бениҳоя севарди. Мен ҳам уни чексиз севардим, бироқ биз бахтли бўлолмадик…»\n1859 йилда Фёдор Достоевский касаллиги туфайли истеъфога чиқади. Ўша йил охирида Петербургга кўчиб ўтади ва акаси Михаил билан бирга «Время», кейинчалик «Эпоха» журналларини нашр эттиради. Бу пайтда у муҳаррирлик ишини ижодий фаолияти билан уйғунликда олиб боради: публицистик, адабий-танқидий мақолалар, мунозарали қайдлар, бадиий асарлар ёзади. «Время» журналининг мавқеини кўтариш мақсадида Достоевский ўзининг «Хўрланганлар ва ҳақоратланганлар» романини чоп этади. Асарнинг биргина номи XIX аср танқидчилари томонидан ёзувчи ижодининг ёрқин тимсоли ва ҳатто, рус адабиётининг ҳақиқий инсонийлик шавқи рамзига айланди.\n1864 йил Достоевский учун бирин-кетин оғир зарбаларни ҳозирлаб қўйганди. Баҳорда суюкли аёли сил касаллигидан вафот этади, ёзда эса суянган тоғи – акаси Михаил ҳам дунёдан кўз юмади. «Мана, бу дунёда мен ҳам ёлғиз қолдим. Негадир, қўрқиб кетаяпман…Севган инсонларимнинг ўрнини ҳеч ким боса олмаслигини энди англаяпман. Бу дунёда фақатгина уларни яхши кўрган эканман…Чор атрофим совуқ ва қоронғу…» деб ёзганди у кундаликларида. Руҳиятини синдирган айрилиқ дамларида унинг ҳаётига Апполона Суслова кириб келади. Апполона билан Европага йўл олган ёзувчи Баден-Баден қиморхоналарининг доимий мижозига айланади. Бундай айш-ишратли ҳаёт «Қиморбоз» романининг яратилишига туртки бўлади. Бу орада унинг журналлари ҳам инқирозга учради. Акасининг оиласи хонавайрон бўлмаслиги учун у нашрларининг векселларини сотади. Ўшанда молиявий ишларни яхши тушунмайдиган Достоевский орқасидан айрим кимсалар бойлик орттиришди. Бор-будидан айрилиб, қарзларга ботган Достоевский қамоққа тушмаслик учун ношир Стелловскийга асарларини нашр этиш ҳуқуқини сотишга мажбур бўлади. 1866 йилнинг 1 ноябригача янги роман ёзиш мажбуриятини олади. Достоевский кредиторлар, полициядан узоқроқ бўлиш мақсадида чет элга кетади. У бу ерда тинч ва сокин муҳитда романини ёзишга киришади. Бироқ қиморга бўлган улкан иштиёқ уни яна ўша жойларга бошлайди. Висбаденда беш кун ичида у ҳамма нарсасини, ҳатто, қўл соатини ҳам ютқазади. Ана шундай шароитда Достоевскийнинг буюк асари - «Жиноят ва жазо» яратилади. Романнинг биринчи қисми 1866 йил «Русский вестник» журналида чоп этилади. Асарга юқори баҳо берилди. Ҳатто, Достоевскийнинг душманлари ҳам «Жиноят ва жазо» рус адабиётининг буюк асарларидан бири эканлигини эътироф этишди. Белгиланган муддатга бир ой қолганда ёзувчи «Жиноят ва жазо»ни тўхтатиб туришга ва «Қиморбоз» романини ёзишга мажбур бўлади. Китобни тезроқ ёзиш мақсадида Фёдор Михайлович стенография бўйича таниқли ўқитувчи Олхендан унга стенографисткачи топиб беришни илтимос қилади. Олхен энг яхши талабаларидан бири бўлган, 20 яшар Анна Сниткинани унга ёрдамчи қилиб юборади. Улар биргаликда асарни 26 кунда ёзиб тугатишга муваффақ бўлишади. Бу вақт оралиғида Аннушка (Фёдор Михайлович қизни шундай деб эркаларди) адиб учун энг қадрли инсонга айланиб улгурганди. Энди Достоевский Аннага жавоб бериши керак эди. Аммо…Достоевский қалбини нурларга тўлдирган қиздан айрилишни истамасди. Шунда у қалби гулдек беғубор Аннани севиб қолганлигини англайди, бироқ рад этилишидан қўрқиб, у билан бирга ўтказаётган вақтни иложи борича узайтиришга ҳаракат қилади. Ана шундай кунларнинг бирида Фёдор Михайлович Аннага, ёшгина қизни севиб қолган қари рассом ҳақидаги воқеани айтиб беради. Ҳикояси сўнггида, «Агарда ўша қизнинг ўрнида сиз бўлганингизда қандай йўл тутардингиз? Унинг севгисига жавоб берармидингиз?» деб унга мурожаат қилади. Зийрак Анна адибнинг юз ифодасидан гап нима ҳақида кетаётганлигини дарров тушунади. Бу воқеанинг ҳақиқий қаҳрамонлари ким эканлигини ҳам билади. У шундай деб жавоб беради: «Мен…мен ҳам унга севишимни айтардим…Бир умр унинг ёнида қолишга рози бўлардим…» 1867 йилнинг февралида улар никоҳдан ўтишади.\nАммо Достоевский рафиқасини ҳар қанча севмасин, Аннанинг ҳаёти нохушликлардан бошланади. Гап моддий етишмовчиликда эмасди. Эрининг қариндошлари Аннага ёмон муносабатда бўлишди. Айниқса, Фёдор Михайловичнинг ўгай ўғли (Мариянинг биринчи турмушидан фарзанди) Пётр Исаев Аннани ўзига рақиб деб билди. Ҳеч қаерда ишламайдиган, ўгай отасининг ҳисобига яшайдиган Пётр, гўёки туғилажак ука-сингиллари уни меросдан маҳрум қилаётгандек, Аннани қандай қилиб бўлмасин, бу уйдан сиқиб чиқаришга уринарди. Келинойиси ҳам турли баҳоналар билан Аннанинг ҳаётини дўзахга айлантирди. Бошқа бундай яшаб бўлмаслигини англаган Анна оиласини сақлаб қолиш мақсадида турмуш ўртоғини чет элга кўчиб кетишга кўндиради.\nШундан кейин улар бегона юртларда сарсон-саргардонликда умр кечиришади. Тўрт йил давом этган бундай ҳаёт қайтанга уларнинг никоҳини янада мустаҳкамлади. Германияда Достоевский яна қимор ўйинларига ўралашиб қолади. У яна ҳамма нарсасини қиморга тикади. Уйга ҳеч нарсасиз келган эрини Анна яна кечиради. У билади: суюклиси қимор гирдобидан чиқа олмаётганини тушунади. Достоевский бошқа ўйнамасликка сўз беради. Баден-Баденга кўчиб кетишади. Яна қимор. Ҳаммаси бошидан бошланади. Фақат бу сафар ютқазадиган пулнинг ўзи йўқ эди. Ҳали ёзилмаган асари учун ношир Катковдан 500 рубл миқдорида аванс олади. Бу пулни ҳам бир кунда ютқазади. Энди нима қилиш керак? Рафиқасига совға қилган зирак ва никоҳ узугини пуллайди.\nЖеневага кўчиб ўтишгач, Достоевский «Телба» асарини ёза бошлайди. Танқидчилар Достоевский асарларини тугалланмаганликда айблашади. Сюжетлар тизгини шунчалик тиқилинч эдики, улар асар ўртасига бориб деярли унутилиб кетарди. Гап шундаки, Достоевский бадавлат Тургенев ва Толстойдан фарқли ўлароқ, нашриётларга асарларининг хомаки нусхасини беришга мажбур эди. Чунки у ана шу қўлёзмаларга тўланадиган аванслар ҳисобига яшарди. Ноширлар қўйган муддатда тугатиш учун у яшин тезлигида ишлашга мажбур эди. Уч ойлик қизалоғи – Сонянинг ўлими ёзувчига қаттиқ таъсир қилди. Тушкун ҳолатдан уни фақат иш чалғита оларди. Мана шундай шароитда танбеҳ-асар деб ном олган «Шайтонлар» асари яратилади. «Телба» ва «Шайтонлар» ёзувчининг ватанида катта шов-шувларга сабаб бўлади. Унга навбатдаги машҳурликни олиб келади.\n1871 йилда Петербургга қайтган Достоевскийнинг ҳаёти изига тушади. У «Ёзувчининг кундалиги» асари устида ишлайди, машҳур романи «Ака-ука Карамазовлар»ни ёзади. Бирин-кетин фарзандлари туғилади. Уни бир умр севган, тушунган аёли – Анна доимо ёнида эди. Ёзувчининг бахтли онлари шу эди аслида...\n"http://www.kutubxona.com/wiki/index.php?title=Dildora_Turdiyeva._Iztirob_ulgʻaytirgan_adib_/_Kiril&oldid=12630" dan olindi


Олийгоҳга киришга талабгорлар кўпаймоқда\nБу ёз Ўзбекистон олийгоҳлари ҳовлиси ўтган йилдагидан ҳам гавжумроқ бўлиши кутилмоқда.\nБу йил Ўзбекистондаги олий ўқув юртларига, тахминий ҳисоб-китобларга кўра, 450 мингдан зиёд абитуриент ҳужжат топшириши мумкин. Бу кўрсаткич ўтган йилдагидан тақрибан 10 фоизга кўпроқдир.\nАйни пайтда мамлакатдаги айрим олийгоҳларга шу кунгача ўтган йилдагидан икки баробар кўп абитуриент ҳужжат топширгани айтилмоқда. Бундай ҳолат, хусусан, Қодирий номидаги Жиззах Давлат педагогика институтида ҳам кузатилаяпти.\n- Қабул ўтган йилга нисбатан анча юқори. Кечаги маълумотга қарайдиган бўлсак, ўтган йил шу кунгача 3879 нафар абитуриент ҳужжат топширган экан, ҳозирги кунда эса улар сони 6355 нафар, - деди ЖДПИ қабул комиссияси статисти Фурқат Аҳмедов.\nШу кунда Ўзбекистонда 57 та олий ўқув юрти абитуриентлардан ҳужжат қабул қилинмоқда. 1 ой давом этадиган ҳужжат қабул қилиш жараёни аксар олийгоҳларда 20 июлда якунига етади. 1 августга белгиланган тест синовларида (ўтган йили синов куни бир кунга кечиктирилганди) абитуриентлар учта предмет бўйича 108 та саволга жавоб беришлари, тўғри жавобни эса ҳар бир савол остидаги тўрт вариантдан бирини танлаш орқали белгилашлари лозим бўлади.\nОлийгоҳлардаги қабул комиссиялари аъзолари бу йил ҳам абитуриентларнинг тест синовига шпаргалка ва уяли телефон олиб кириши бўйича қаттиқ назорат қилинишини, бундайлар синовга қўйилмаслигини айтмоқдалар. Айни пайтда қабул комиссиясига топширилган ҳужжатларда сохталиклар бўлса ҳам абитуриент синовга қўйилмайди. Агар бундай қонунбузарлик абитуриент тестни топшириб, талабалик ҳужжатини қўлга киритганидан сўнг аниқланса, у ўқишдан ҳайдалади, бунинг устига сохта ҳужжат тақдим қилган кишининг иши прокуратурага оширилиши айтилмоқда.\nЖДПИ қабул комиссияси статисти Фурқат Аҳмедовга кўра, ҳарбий хизматни ўтаб келган ёшлар бу йил ҳам олийгоҳларга кириш чоғида имтиёзлардан фойдаланишлари мумкин (бу ҳақда қарийб бир ой аввал Озодлик махсус лавҳа тайёрлаганди).\n- Бундан ташқари, кўзи ожизлар, етимлар, республика бўйича ижодий ёки спорт мусобақалари ғолиблари, фан олимпиадалари ғолибларига имтиёзлар берилиши белгиланган, - дер экан Фурқат Аҳмедов ҳатто ўтган йили олимпиада ғолиби бўлган абитуриентлар ҳам бу имтиёзлардан фойдалана олмаслигини, фақат бу йилги натижалар эътиборга олинишини қайд этди.\n2012-2013 ўқув йилида Ўзбекистон олий ўқув юртлари бакалавриатга 56607 нафар (9340 нафари давлат гранти асосида, 37267 нафари эса), магистратурага эса 6300 нафар киши (1566 нафари давлат гранти асосида, 4734 нафари эса шартнома асосида) қабул қилиниши кутилмоқда.


Сетьен Мессининг «Барселона»дан кетмоқчи экани ҳақидаги хабарларга изоҳ берди\nЛионель МессиКике Сетьен\n«Барселона» бош мураббийи Кике Сетьен ҳужумчи Лионель Мессининг клубни тарк этмоқчи экани ҳақидаги хабарларга изоҳ берди.\nЭслатиб ўтамиз, 33 ёшли футболчининг амалдаги шартномаси муддати 2021 йил ёзида ниҳоясига етади ва уни узайтириш бўйича музокаралар тўхтатиб қўйилган.\n«Бу мавзудаги миш-мишларга шарҳ беришни истамайман. Мессининг ўзидан бундай гапни эшитмадим, шу туфайли ҳеч нарса деёлмайман. Лео билан боғлиқ вазият яхши, қолган гаплар – миш-миш. Биз уларни изоҳламаймиз», - деб Сетьен сўзларини келтирмоқда AS.\nАввалроқ, «Барселона»даги ички муҳитнинг ёмонлиги туфайли Месси клубни тарк этиши мумкинлиги ҳақида хабарлар тарқалган эди.


Бир аёл дарди » Unversal Portal\nBosh Sahifa » Hikoyalar » Бир аёл дарди\nБир аёл дарди.....\n— Ойи, энди катта бола бўлиб қолдим, мактаб учун овқат пулини кўпроқ берасиз, шундайми? — Сарварнинг кўзлари чақнади.\n— Ойи, менга қўғирчоқ олиб беринг, — кенжатойининг чучук тилларидан сўзлар бийрон чиқаётганди, — ўзи юрадиганидан.\n— Менга эса машина! — гапга қўшилди Суҳроб.\nЗарифа лабини тишлади. Қўлида бор-йўғи рўзғор учун етадиган пул. У ҳам бўлса, энг асосий озиқ-овқатга аталган. Аёлнинг бўғзига тиқилган оғриқ, хўрлик кўзларига беихтиёр ёш қалқитди. Лекин у кўзидаги намни кўрсатишдан қочиб, дарҳол «Қани, болалар, ҳаммамиз кийинамиз, кечикяпмиз», деб ҳолатига мутлоқ зид равишда қийқириб кулди.\n— Пул берасиз-а, ойи? — табиатан инжиқроқ Сарварнинг юзи ўзгарган, қовоқлари уюла бошлаганди.\n— Бўлди, ойимни қийнайвермасанг-чи, қара, ойим сени деб йиғлаяпти!\nЗарифа шу тоб катта ўғли Сардорни эри Музаффарга жуда ўхшатиб юборди.\n— Ойим менга ваъда берган…\n— Пулимиз кам, мен ўзимнинг пулимни сенга бераман, — Сардор чўнтагидан майда пулларни чиқарди. — Менинг қорним очмайди, мана, олавер. Лекин ойимни қийнама!\n— Керакмас сизнинг пулингиз! Ҳамма ўртоқларимга дадаси «Катта бўлиб қолдинг», деб кўп пул беряпти, — йиғлашга тушди Сарвар. — Менинг дадам йўқ-да, тўғрими, шунга ҳеч ким мени ўйламайдими?!\n— Ўғлим! — Зарифа ўғлининг гапларидан титраб кетди ва ерга тиз чўкиб, Сарварнинг кўз ёшларини артди. — Бу нима деганинг, болам, ахир сенинг ойинг бор-ку?! Сен учун ҳамма нарсага тайёр ойинг бор, болажоним, нега йиғлайсан?!\nЗарифа рўзғор харажатлари учун аталган пулидан олиб ўғлига узатди:\n— Ол буни. Мактабда истаган нарсангни егин, сен чиндан ҳам катта бола бўлиб қолибсан!\n— Катта бўлганида қиз болага ўхшаб дод солармиди! — Сардор укасига ғазаб билан тикилди-да, у томонга одимлади. — Бир туширардиму ойим қўймайди-да.\nАёл ўғилларининг ҳолатига бир кулгиси келарди, бир уришгиси. Мийиғида жилмайган аёл кўз ёшларини артди-да, болаларни боғча ва мактабига кузатди. Қўлидаги бесўнақайгина сумкаси билан автобусга бир амаллаб чиқиб олганида ўзи тенги аёлнинг унга жой берганини кўриб, тағин дили ғаш тортди:\n«Шунчалик ёши катта кўринаманми?»\nКўчаларни томоша қилаётгандай кўринса-да, Зарифа хаёлан ўтмиш йўлларига боқарди.\n«Кўп эмас, ўн беш йил муқаддам гўзал, бир қарашда ўзига мафтун эта олишга арзийдиган ҳусни бор қиз эдим. Ҳар ҳолда, шундай дейишарди. Ҳозир-чи? Ҳеҳ, ўзим қатори аёл жой берганига қараганда… Ёки қўлимдаги сумкам туфайлимикин бу илтифот? Наҳот шу қадар ёши ўтган аёлга ўхшаб қолдим? Бу саволга жавоб бериш учун ақалли уйдан чиқаётганда ойнага қараш керак эди. Қачон ўзимга оро бердим, тузукроқ кийиндим, қачон яхши атирлар сепиб, юзимга ул-бул бўёқ теккиздим? Сочимни тараш кифоя, деб югургилаганча кўчага шошаётганимга ҳам беш йил бўлибди. Ҳа, умр йўлдошим вафот этганидан бери дунё менга зиндон! Ким учун ҳам ясан-тусан қилардим? Ўзинг учун дейсизми? Менда ўзлик қолибдими, фақат болалар бева аёлларни ҳаётда ушлаб турса керак. Йўқ, фақат беваларни эмас, касал, чарчаган, баридан тўйганларни ҳам. Улар мен учун эримдан қолган ёдгорларим, қалб гавҳарларим.\nАфсус! Мени бутун оламдан қизғанган инсон бугун ёнимда эмас ва мен ўн йил эрининг хоҳишларига заррача қарши чиқмаган, итоаткор аёл бугун ҳар куни кўчадаман. Рўзғор юкини кўтараман, деб бозорга ҳам чиқдим, идиш ҳам ювдим. Иш кетига иш улаб, меҳнат қилишга мажолим етмайдию, лекин болаларимни ўйлайман…»\nЗарифа автобус манзилга етганини сезмай қолишига бир баҳя қолди:\n— Вой, шошманг, мен тушаман!..\n— Э-э-э, айтмайсизми, хола, туша қолинг тезроқ!\nЗарифанинг пул узатган қўллари титради. Гўё автобус салонидаги одамларнинг бари унинг асл ёшидан хабардору, бу одамнинг «хола» деганини масхаралашдай ҳис этди ўзини. Аёл қалбидаги ҳисларни доимгидай четга суриб, пол ювиш учун югурди.\n— Кеч қолдингиз Зарифа опа, доим шу аҳвол, — бежирим юбка кийган менежер қиз энсасини қотирди. — Бугун нима баҳона, яна болаларми?\n— Баҳона эмас, чиндан болалар, — фартугини шошиб тақаётган Зарифа жилмайиб қўйди. — Сиз ҳам фарзандли бўлсангиз, тушунасиз мени.\n— Шундоқ ҳам тушуниб, кечикаётганингизга кўз юмяпман-ку, опа, — деди қиз қўлидаги телефондан кўз узмасдан. — Зарифа опажон, малол келмаса, аввал менга аччиқ қаҳва тайёрлаб, кейин иш бошланг.\nЗарифа илк бор менежер қизнинг кийимларига, пардози, соч турмагига эътибор қилди. Қўллари шошиб қаҳвага қошиқ суқар, нигоҳ эса қизнинг тирноқларида эди. Аёл қаҳвани атай қизнинг орқасидан айланиб ўтиб, столга қўйди. Атир ифорини туюш учун.\n— Ҳаммаси аъло, бирор нуқсон топа олмайсан, — ўзича беихтиёр гапириб юборди аёл.\n— Тушунмадим, менга гапиряпсизми?\nЗарифа ишларига ўралашиб кетди. Қўллари тинимсиз ҳаракатда, аммо ўйлари тарқоқ, юраги сиқилган, худди нимадир содир бўладигандай… Бир томондан рўзғор учун ажратилган пул етмаслигини, яна қарз сўрашга эса ийманаётганини ўйлади. «Маошимни олдиндан олиб бўлганман, шундай экан, қарз сўрашдан бошқа иложим йўқ!»\nАёл ютиниб олди-да, менежер қизнинг олдига кирди.\n— Халақит бермадимми? Мен ҳ-ҳалиги… сиз билан гаплашиб олмоқчи эдим…\n— Вой, Зарифа опа, доим заб вақтини топасиз-да, — шошиб бошқа, яна-да баландроқ туфлисини кияётган қиз ҳовлиққанидан бошини уриб олди. — Жин урсин!\n— Эҳтиёт бўлинг!\n— Хўжайиннинг аёли дугоналари билан келаётганмиш, — терилган қошларини учирган қиз энди юзини бўяшга тушиб кетди, — бошимга битган бало бўлиб! Умри давомида эрининг дўконига келмаган аёл бир тўда дугоналари билан ташриф буюряпти. Яхшилаб кутиб олмасак бўлмайди. Зарифа опа, қаққайиб турмай тезроқ айвончага жой тайёрланг. Гуллар ҳам олиб келишсин, ширинликлар ҳам.\nЗарифа буйруқларни бажаришга тушди. Анча йилардан бери ея олмаётган ширинликлар, совға қилинмай қўйилган гуллар, барчасини кўркам, кенг айвончага олиб кирди. Аёл ўзи ишлаётган дўконнинг эгалари бадавлат эканидан хабари бор. Аммо уларни ҳеч кўрмаган. Айниқса, хўжайиннинг аёлига ҳамма каби у ҳам қизиқяпти.\n— Зарифа опа, сиз чиқаверинг, қолганини хизматчилар қилишади! — менежер қиз аёлнинг уст-бошига ишора қилди. — Фаррош кийимида қаҳва ташиб юрманг тағин, алоҳида официантларни чақирганман.\nБугун Зарифа учун ҳамма нарса йиғилиб келаётгандай эди гўё. Одатдагидай гаплар ҳам унинг қалб торларини бир-бир узиб юборар, ич-ичидан ёлғизликни туярди. Кўксида турган аламнинг ташқарига чиқиши учун яна нимадир етишмаяпти.\n— Ниҳоят, келдингиз, сизни суратларда кўргандим. Вой, Худойим, ҳаётда янада мафтункор экансиз…\n— Жуда чиройли дўкон экан…\n— Гуллар баҳри дилингни қувонтиряпти…\nОчиқ айвондан келаётган овозлар ҳам худди аёллар сепган атирнинг хуш ифори каби майин, ёқимли эди. Хандон отаётган товушлар, бижир-бижирлардан Зарифа на бир дард ва на қайғуни топди. Эшик тирқишидан қараркан, уларнинг юзида фақат шодон кулги, мамнунлик. Фақат бир аёл эшикка орқа ўгириб ўтирар, менежер қизнинг бу аёлга ҳали шарбат, ҳали қаҳва таклиф қилишига қараганда, бу ҳамма кутган, қизиқаётган — хўжайиннинг эрка рафиқаси.\n«Жуда чиройли кийинаркан. Қўлидаги соат нақадар нафис. Ён томондан кулиши менга кимнидир эслатяпти…»\n— Зарифа опа, — хизматчилардан бири аёлни чўчитиб юборди. — Ёрдамингиз керак, мана бу кийимни кийиб, бизга ёрдамлашинг, икки киши улгурмаяпмиз.\nЗарифа хизматчилар кийимини тез-да кийди-да, қаҳва тайёрлашга тушди. У патнис тўла қаҳваларни кўтариб, айвончага ўтганида таниш овоздан қўллари титради.\n— Ёшим қирқда.\n— Бўлиши мумкин эмас, ахир жуда ёш кўринасиз-ку.\n— Ҳамма шундай дейди, лекин чиндан ҳам қирққа кирдим!\nШодон овозлар яна-да баландроқ жаранглади. Бир гала аёллар қуршовидаги хўжайиннинг рафиқасинини кўриш имконсиз. Зарифа алланечук ҳислар остида титраганча патнисни столга қўйди. Қулоқларига чалинаётган овоз, ҳа, бу овоз, қанчалар таниш… Аёл ортга аста-аста қарар, кўзлари билан пайпаслаб таниш овоз соҳибасининг юзини кўришга интиларди. Ниҳоят, бунинг имкони бўлди. Зарифа шундоққина ўн қадам нарида ўтирган аёлни кўрди. Кўрдию дарров таниди.\nАёлнинг пичирлаган, лекин қалбидан туғён билан отилиб чиққан сўзини ҳеч ким эшитмади\n.У бир муддат нима қиларини билмай турди-да, дарҳол ортига ўгирилмай хонадан югуриб чиқди. Эшик ортига ўтар-ўтмас, кўксини чангаллаган аёл тез-тез нафас олар, кўзлари эса катта очилган. Лабларидаги титроқ «Бу Зулфия-ку, Зулфия!» дея сўзлар, у қочишни истарди. Шундай қилди ҳам. Дўконнинг нариги қанотидаги ҳали ишга туширилмаган хонага тозалаш баҳонасида кириб олди, эшикни қулфлади, катта деразаларга яқиндагина осилган пардаларни тортиб беркитмоқчи эди, бирдан… Бирдан унинг кўзи қаршисидаги катта тош ойнага тушди. Букилиброқ қолган қоматда қўллар шалвираб турибди. Бир тутам оқ соч тушган пешонада ажинлар кўпайган. Сўлғин юз, ҳеч нима суртилмаган, қуриб қақшаган лаблар ва нурсиз кўзлар. Аёл кўзгу қаршисига жуда яқин келди. «Бу кўзлар… Мен жуда қариб кетибман. Мени ҳаёт қаритибди. Ҳа, айниқса, бу кўзлар аввалгидай шодликдан чақнамаяпти, ёнмаяпти. Ўша бахтиёр кўзлар эмас бу!»\nЗарифа бир зум ўтмишга қайтди.\nЎша куни у дугонаси Зулфиянинг ёнига борганди. Зулфия дарсдан чиқа солиб, дугонасига ортидан келаётган йигит курсдоши Музаффар эканини айтиб, ишора қилган. Зарифа эса дугонасининг эс-ҳушини ўғирлаган йигитга қочирма ҳазил қилиб, унинг устидан кулишга уринарди. Шу тариқа Зарифа Музаффарнинг кўнглидан жой олгандир, эҳтимол. Дастлаб қанчалик кўнгли бўлишига қарамай, Музаффар билан алоқа ўрнатиш Зулфияга нисбатан хиёнат деб ҳисоблаган Зарифа муҳаббатини тан олмади. Бироқ Музаффарнинг дил изҳорлари алал-оқибат уни ҳам эритди. Зулфия эса, табиийки, қаттиқ ранжиди ва болаликдаги дугонаси билан муносабатини узил-кесил узди. Ана ўша кундан бери Зарифа Зулфия ҳақида эшитмади ҳам. Бугун эса…\nЗарифа ҳозир дугонасига кўринмаслик учун ҳар нарсага тайёр. Бешафқат вақт уни қай даражада ўзгартирганини, мафтункор дугонасининг қаршисида ер чизиб туришини ўйлашни ҳам истамайди. Шу пайт бирдан эшик қаттиқ тақиллади.\n— Зарифа опа, эшикни нега қулфлаб олдингиз, очинг! Меҳмонлар бу хонани ҳам кўришмоқчи!\nБу менежер қиз эди. Зарифа унинг гапларини эшитиб, совуқ терга ботди. Йўқ, у бу эшикни оча олмайди. Ахир эшик ортида Зулфия бор. Аммо қамалиб олиш ҳам аҳмоқлик. Нима қилиш керак? Зарифа югуриб бориб, яна тош ойнага разм солди, у ер-бу ерини тўғирлади. Худди ўзгариб қоладигандай енгларини кўтарди, яна туширди. Ва ниҳоят, эшикни очди. Остона ҳатлаб кириб келаётган меҳмонлар аёлга деярли қарагани йўқ, уларнинг фикри пардалару катта тош ойнада. Зарифа эса бу ердан ҳам қочиш пайида… У бошини эгган кўйи кетишга шайланган эди ҳамки, оппоқ қўллар унинг билагидан тутди. Зарифани бутунлай эгаллаб олган титроқ, асаб, ортиқ дош бера олмасди.\n— Зарифа опа?\nБу Зулфия эмасди. Зарифа менежер қизга қаради. Қиз эса бир энлик хатни аёлга узатдию, меҳмонлар орасига шошилди.\nЗарифа Зулфия бу даврада эмаслигини тушунган, қўлидаги хат ҳам айнан ундан эканини сезиб турарди.\n«Сени кўрдиму, неча йиллардан бери ҳаётимга етишмаётган асл дўстлик соғинчини туйдим. Худо хоҳласа, ҳаммасини изга соламиз! Илтимос, рад этма. Ахир ҳаёт ўткинчи, ҳаёт жуда қисқа…»\nЭрталабдан буён Зарифанинг кўксига, бўғзига қадалган оғриқ кўз ёшлари орқали тўкилдию аёл эриб кетди. Эҳтимол, бу эрталабки эмас, балки неча йил аввалги виждон азобининг таскин топишига ўхшаш бир нарсадир. Эҳтимол, яхши ҳаёт бўсағасидаги хуш кайфиятнинг бўйидир бу! Зулфия уни кўрган заҳотиёқ ортидан югурмаганини, уни хижолатга қўймаслик учун кетганини ва мана шу икки энлик хатда қанчалар самимият борлигини Зарифа англаганди. Аёлнинг кўз ёшлари қўлидаги хатни ҳўл қиларкан, хотиржамликни ҳис этарди.\nДАРДИНГ ОЛАЙ, БОЛАЖОНИМ... Hikoyalar


Лизинг ҳисоби » Iqtisodiyot » Referat » Referat | Haqida\nAsosiy / ReferatIqtisodiyot Лизинг ҳисоби\nFayl hajmi 21,34 kB\n1.Лизинг тушунчаси. Лизингнинг устунлиги ва камчиликлари.\n2. Тезкор ва молиялаштириладиган лизинг Ўртасидаги фарқлар.\n3. Тезкор ва молиялаштириладиган лизинг ижарачидаги ҳисоби.\n4.Тезкор ва молиялаштириладиган лизингнинг ижарага берувчидаги ҳисоби.\n5.Ер ижарасининг хусусиятлари.\nИжара (лизинг )- активларнинг эгаси (ижарага берувчи) бошқа томонга (ижарага олувчига) маълум бир вақт ичида тўлов эвавзига активларни ишлатиш учун эксклюзив хуқуқни топшириши бўйича битимга айтилади.\nИжара 2 хил бўлади: операцияон ва молиявий .\nОперацион ижара битими бўйича бино ва асбоб - ускуналарни қисқа вақтга ( бир кундан бир йилгача ёки кўпроқка ) ижарага олганда ижарага берувчи асосий воситаларни таъмирлаш ва ижарани амалга ошириш бўйича барча харажатлар деб аталувчи харажатларни тўлаш .\nМасалан : солиқлар ва мулк суғуртасини тўлашни ўз зиммасига олади.\nИжара пул маблағлари билан боғлиқ муаммоларни ҳал қилиши мумкин, чунки бу ҳолда ижарага олинган актив қийматининг 100%игача молиялаштирилиши мумкин. Банк кредитлари одатда актив қийматининг 80% билан чегариланади. Худди шунингдек ижарада кайд қилинган фоиз ставкаси тўғрисидаги келишиш мумкин, банк кредитлари учун эса сўзувчи фоиз ставкалари характерлидир.\nИжара битимларини операцион ижара сифатида тузиш мумкин, бу ижарачига қарз чегаралари мавжуд бўлганда, балансдан ташқари бўлган ҳисоботни молиялаштиришга йўл очади.\nИшга туширилиши узоқ муддатга тухтаб туришларга эга бўлган ускуналарни тайёрлашга буюртма беришдан кўра, фойдаланишга тайёр бўлган ускунани ижарага олиш қулайдир.\nБаъзида активларга фақат вақтинча, мавсумий ёки бирламчи талаб бўлади, бундай ҳолда ижара доимо фойдаланишда бўлган активларга эгалик қилиш ноқулай бўлган муаммоларини йўқ қилишга ёрдам беради.\nЭгалик қилишга нисбатан қисқа муддат ичида активларнинг ижараси ижарачига янги махсулотнинг ва юқори технологик асбоб-ускунанинг эскиришидан “мухофаза” қилишга имконият беради.\nИжара тезлаштирилган амортизация, фоиз харажатлари, инвестициялар бўйича солиқ чегирмалари муносабати билан фойда солиғини тўлашда устунликлар бериши мумкин.\nСаноат асбоб-ускуна ишлаб чиқарувчилари, дилерлари ва дистрибьютерлари эса ижарани бозорни кенгайтириш учун ишлатадилар. Кредит нститутлари ва тижоратчи ижарага берувчилар учун ижара молия хизматларининг қўшимча “ишлаб чиқариш тармогидир”.\nИжарага олинган активларнинг 100% молиялаштирилиши шунингдек пул кўринишидаги юқори даражадаги фоизларни англатади.\nМавсумий ижарада асбоб-ускуна керак бўлган пайтида топиш мумкин бўлади деб кафолат бериб бўлиайди. Ундан ташқари, чегараланган ижара фоиз ставкалари белгиланиши мумкин.\nҚисқа муддатли ижара асбоб-ускуна эскиришидан химоя қилиши мумкин, аммо қисқа муддатли ижара хаки оддатда узоқрок муддатли ижара ҳақидан баланд бўлади (ижарага берувчи мумкин бўлган эскириш рискини коплайди).\nУзоқ муддатли ижарада белгиланган ставка ижарага берувчи – кредиторни фоиз ставкаси кўтарилганда, зарарлар рискига бошлайди.\nМолиявий ижара битими бўйича ижара олувчи ҳама харажатларни ўзи коплайди. Молиявий ижара -- бу активларга эгалик қилиш хуқуқи билан боғлиқ бўлган риск ва мукофотлар активларни ишчи ҳолатда саклаб турадиган ижарачига ўтказиладиган ижарага айтилади. БХХСга мувофиқ қуйидаги шартлардан бирига мос келадиган ижара молиявий ҳисобланади :\nИжаранинг муддати тугагач ижара орқали активларга эгалик қилиш хуқуқи ижарачига ўтказилади.\nИжара активларни бозор нархидан пастрок нархда харид қилиш имеониятини беради.\nИжара муддати активнинг фойдали ишлатиш муддатининг кўпроқ қисмини ташкил этади (Масалан, 75% ёки кўпроқ).\nИжара бошида жорий минимал ижара тўловлари ижарага олинганмулкнинг ижаранинг бошланиш санасида бозор нархидан катта ёки унга тенг бўлса .\n№6 БХМС “лизинг ҳисоби”га мувофиқ , юқорида келтирилган мезонлардан ташқари қўшимча яна 3 таъминоти мезон киритилган :\nИжара муддати 12 ойдан ошиши лозим.\nИжара муддати тугаши санасида ижара объектларининг қолдиқ қиймати ижара бошланишидаги қийматининг 20 %идан камини ташкил этади.\nлизингнинг бутун муддати давомидаги тўловларнинг жорий қиймати ижара объекти қийматининг 90 %идан ортиқ бўлса .\nИжарани ижарага берувчи ва ижарачи томонларидан бир хил тушунилишини таъминлаш учун қуйидаги 2 мезон мавжуд :\nминимал ижара тўловларининг суммаси тахминий асосланган бўлиши керак .\nижарага берувчи ўз зиммасига олиши шарт бўлган копланмайдиган харажатлар (сугЎрталаш, саклаб туриш, солиқларни тўлаш харажатларидан ташқари ), ўлчанадиган ва тахминлаштириладиган бўлиши керак .\nБу мезонлардан хеч бири ижара фактини тан олишни ўзгартирмайди, балким фақатгина консерватизм тамойилига диққатни каратади. Бошқа томондан бу мезонлар ижара таърифини 2 омил билан тўлдириб туради :\nЭгалик қилишдан келиб чиққан риск ва даромадларни ўтказиш, ва\nИжара берувчининг соф дебиторлик қарзини баҳолашнинг хаққонийлик даражаси.\nОперацион (жорий) ижара-- бу молиялаштирилган ижарадан ташқари ҳарқандай ижара бўлиб, қуйидаги шартларга мувофиқ бўлиши керак:\nИжарачи хеч қандай рискка эга эмас, активларга эгалик қилиш билан боғлиқ бўлган хеч қандай устунликларга эга эмас.\nжорий ижара шартлари асосида ижарага олииган активлар, ижара берувчининг бухгалтерия балансига киритилади\nИжарачи томонидан молиявий лизинг ҳисоби. Молиявий ижара, ижарачи балансининг активида ижара га олинган воситалар, мажбуриятида эса ижара мажбуриятларини ҳисобга олишни назарда тутади. Ижара муддатининг бошида капитализацияланган сумма, ижара объектининг бозордаги баҳоси асосида аниқланадиган минимал ижара тўловларининг жорий дисконтланган қийматига енг бўлиши керак . У ижара тўловлар суммасидан сақлаш сугЎрталаш ва солиқларни тўлаш харажатларини, яъни ижарани амалга ошириш бўйича харажатларни чиқариб ташлаш орқали ҳисобланади.\nМинимал ижара тўловларининг дисконтланган қийматини ҳисоблаганда, дисконтлашнинг ҳисобга олиш омили бўлиб,иининг тахмин қилинган фоиз ставкаси ҳисобланади, агар уни аниқлаш мумкин бўлса; агар аниқлаб бўлмаса алтернатив фоиз ставкаси қўлланилади. Бу фоиз ставкаси ижарачи ушбу активларни сотиб олиш учун қарзга олинган маблағларга тўланадиган тўловлар суммасига тенгдир.\nИжара тўловларининг жорий (дисконтлашган) қийматининг хажми ижарачи балансининг активида кўрсатилиши лозим. Ижара бўйича мажбуриятлар суммаси баланснинг “Мажбуриятлар” қисмида кўрсатилиши лозим: муддати бир йилгача бўлган жорий тўловлар хажми қисқа муддатли мажбуриятлар сифатида ва бир йилдан ортиқ бўлса узоқ муддатли мажбуриятлар сифатида. Ижарага олинган мулк ҳақидаги маълумотхусусий активлар ҳақидаги маълумот билан комбинациялашган бўлиши мумкин, лекин иловада ижарага олинган мулкнинг қиймати ва унинг амортизациясини кўрсатиш керак .\nАсосий воситалар бошланғич қиймати бўйича\n3 000 000\tМолиявий ижара бўйича қисқа муддатли мажбуриятлар\nМинус: ҳисобланган амортизация\nАсосий воситаларнинг соф қиймати 2 000 000\tмолиявий ижара бўйича узоқ муддатли мажбуриятлар\n* Асосий воситаларнинг умумий қийматига ижарага олинган мулк 500000 , йигилган амортизацияга эса --- ушбу мулкнинг амортизацияси 140 000 киритилган.\nКўриб турибмизки, асосий воситалар ижарасининг капиталлашган қиймати 500 000 дол.ни ташкил этади. Ми\nИжара тўловлари ҳисобот да молиявий тўлов (фоизлар бўйича харажатларлар ) ва мажбуриятларни камайтириш бўйича тўловларга (ижара келишуви бўйича тўловлар ) тақсимланади.\nМолиявий тўлов ижара муддати давомидаги минимал ижара тўловларининг суммаси ва бошланғич ёзилган мажбурият суммаларининг фарқидан иборатдир. Молиявий тўлов ижара муддати мобайнида даврлар бўйича шундай тақсимланадики, ҳар бир давр мажбуриятлар қолдиқгига нисбатан доимий ставка сакланиши керак. Ижарага олинган мулкнинг амортизацияси унга бўлган эгалик қилиш хуқуқи ўтказилган пайтда аниқланади. Агар эгалик қилиш хуқуқи ижарачиги ижара муддати тугагандан кейин ўтса ёки бу кўзда тўтилган бўлса, амортизацияни ҳисоблаш учун давр бўлиб, активнинг фойдали иш фаолияти муддати ҳисобланади. Агар эгалик қилигш хуқуқи уитказилмаса, амортизацияни ҳисоблаш учун давр бўлиб, қуйидаги 2 даврдан энг қисқаси : ижара муддати ёки активнинг фойдали иш фаолияти муддати ҳисобланади.\nОдатда молиявий тўлов ва ҳисобланган амортизация суммаси ҳисобот даври учун тўланган ижара тўловига тенг эмас ва бунинг натижасида ижарага олинган активнинг қиймати ва у билан боғлиқ мажбурият қиймати ижара муддатининг бошланишидан ҳамма даврлар учун тенг бўлмайди.\nИжарачиларнинг молиявий ҳисоботларида маълумотни очиб бериш зарур:\nИжарачиларнинг молиявий ҳисоботларида қуйидагиларни очиб бериш:\nа) молиявий ижара шартлари ижарага олинган активларнинг қиймати – балансни топширишнинг ҳар бир санасига;\nб) ушбу ижарага олинган активлар бўйича мажбуриятлар – бошқа мажбуриятлардан алоҳида жорий ва узоқ муддатли мажбуриятлар орасидаги дифференциация орқали;\nв) молиявий ижара ва муддати бир йилдан узоқрок бўлган бекор қилинмайдиган операцион ижара бўйича минимал тўловлар бўйича мажбуриятлар – тўловларнинг суммаси ва муддатларини кўрсатган ҳолда; ижарани тиклшнинг ҳар қандай янги имкониятларининг ҳарактери ёкисотиб олиниши, ҳамда ижара қийматининг кўпайишини назарда тўтган шартноманинг моддалари тўғрисидаги маълумотлар;\nг) ижара шартномаси бўйича молиявий чеклашлар – қўшимча ссуда ёки кейинги ижарани олишга чекланишлар;\nд) кутилмаган ходисаларга боғлиқ ҳар қандай ижара тўловларининг ҳарактери;\nе) ижаранинг охирида бўладиган сарфлар билан боғлиқ бўлмаган кутилмаган ходисалар билан боғлиқ ҳар қандай мажбуриятнинг ҳарактери.\nИжарачи томонидан операцион ижаранинг ҳисоби.\nИжара тўловлври бўйича харажатлар систематик равишда ҳисобот даврида (ижарага берувчи томонидан ҳисобга олинадиган сугЎрталаш ва хизмат кўрсатиш қийматидан ташқари ) Молиявий натижалар тўғрисидаги ҳисоботда тан олинадилар.\nИжарага берувчи нуктаи назаридан ижара ёки молиявий ёки сотув типидаги ижара бўлиб ифодаланиши мумкин. Ижарага берувчи учун молиявий ижарага берилган активлар балансда асосий воситалар сифатида эмас, балки ижарага қилинган соф инвестицияларга тенг бўлган дебиторлик қарзсифатида акс эттирилади. Бундай дебиторлик қарзнинг соф қиймати минимал ижара тўловларининг жорий дисконтланган қиймати орқали аниқланиши керак, улар кафолатланган ёки кафолатланмаган бўлишидан қатъий назар. Ижарага юберувчи ҳисоботда ижарадан олинган фойдани фоизлардан тушган фойда сифатида акс эттиради. Бутун фойда капитал қўйилмалардан олинган фойдадир деб ҳисобланади.\nсотиш типи бўйича ижара ҳисоби. Агар ишлаб чиқарувчи узоқ муддатли ижара шартномаси бўйича махсулотнинг жунатилишининг ишлаб чиқаришнинг молиялаштириш манбаси сифаитдаакс эттирса, олинган фойда 2 йўлланиш бўйича алоҳида акс эттириши шарт :\nМахсулотни ишлаб чиқариш ва сотиш.\nИжара муддати мобайнида ижара шартномаси бўйича инвестициялар.\nИжара битими хақиқатда ижро этилганда ,яъни ижара шартномаси бўйича дебиторлик қарзнинг хажми махсулотни сотиш баҳосига тенг бўлса ,ишлаб чиқаришдан олинган даромадларни ҳисобга олиш мумкин. ишлаб чиқаришдан тушган даромадлар мос келадиган дисконтлаш ставкасини ишлатган ҳолда, минимал ижара тўловларининг дисеонтланган қийматига тенг бўлиши керак. Бироқ бу ставка сотиш баҳосини ҳисобга олмасдан қўлланилиши мумкин эмас. Агар сотув нархлари мавжуд бўлмаса,е уларни аниқлаш мумкин бўлмаса, ижарага берувчи сотувлардан олинадиган ялпи фойда ва фоизлардан олинган фойдани аниқлашда сезиларли эркин харакат қилишга эгадир.\nАктивни қайта ижарага олиш шарти билан сотиш . Бу келишув бўйича фирма ўз активларини бошқа томонга сотади ва у томон уларни қайтадан фирмага ижарага беради. Одатда активлар бозор қийматига яқин нархда сотилади. Фирма асбоб ускуна қийматини накд пулда ва ижара муддати мобайнида активлардан иқтисодий фойдаланиш хуқуқини олади. Бунинг ўрнига у ижара хакини тўлашга розилик беради ва активларга эгалик қилишхуқуқини беради. Мулкни қайтадан ижарага олиш шарти билан сотиш бўйича битимларнинг бухгалтерия ҳисоби методикаси ижара типига боғлиқдир.\nАгар активларни қайтадан ижарага олиш шарти билан сотилиши молиявий ижара ҳисобланса, унда бундай битим, ижарага берувчи активларни кафолат ўрнида ишлатиб, ижарачини маблағ билан таъминлашни усули ҳисобланади. Шу сабабли сотувдан олинган тушумнинг баланс қийматидан ошган қисмини олинган фойда деб ҳисоблаш мақсадга мувофиқ келмайди. Бундай ортиқча қисм, агар тан олинган бўлса, муддати ўзайтирилади ва ижара муддати мобайнида фойдага олиб борилади.Агар мулкнинг қайта ижарага олиш шарти билан сотилиши операцион ижара ҳисобланса, ҳамда ижара хаклари ва сотиш нархи хаққоний қиймат бўйича белгиланса, демак оддий сотув содир бўлган ва ҳар қандай фойда ёки зарар шу захоти тан олинади.\nАгар сотиш нархи хаққоний қийматидан пастрок бўлса, ҳар қандай фойда ёки зарар шу заҳоти тан олинади, бозордан паст нархлар бўйича кўрилган зарар келгуси ижара тўловлари билан копланиши бунга кирмайди. Бу ҳолда унинг муддати ўзайтирилади ва у ушбу актив ишлатиладиганвақт даври мобайнида қилинадиган ижара тўловларига пропорционалравишда фойда ёки зарарга олиб борилади.\nАгар сотиш баҳоси хаққоний қийматдан юқори бўлса,хаққоний қийматдан ошган қисмининг муддати ўзайтирилади ва ушбу актив ишлатиладиган муддат мобайнида ҳисобдан чиқарилади.\nАгар битим вақтида хаққоний қиймат баланс қийматдан камроқ бўлса,баланс қиймат ва хаққоний қиймат Ўртасидаги суммага тенг зарар шу захотиёк тан олинади.\nИжара келишуви бўйича активларни сотув олиш. Бевосита ижара ҳақидаги келишув бўйича компания активларни фойдаланишга олади, агар бунгача у ушбу активларга эгаликга бўлмаган бўлса. Асосий ижарага берувчилар --ишлаб чиқарувчилар, молиявий компаниялар, банклар, мустақилва хусусийлаштирилган ижара компаниялар ва жамоалар ҳисобланади.\nИжарага берувчиларнинг молиявий ҳисоботларида маълумотни очиб бериш\nИжарага берувчиларнинг молиявий ҳисоботларида қуйидагиларни очиб бериш лозим:\nа) молиявий ижарага қилинган ялпи инвестициялар, ҳамда улар билан боғлиқ молиявий даромад ва ижарага олинган активларнинг кафолатланмаган қолдиқ қиймати;\nб) даромадни тақсимлаш учун ишлатиладиган усул;\nв) операцион ижарага берилган активларнинг қиймати ва у билан боғлиқ ҳар бир активларнинг классига оид баланс ҳисоботининг ҳар санасига ҳисобланган амортизацион тўловлар.\nКредитдан фойдаланиш ёрдамида ижарага олиш (кредитли ижара). Юқорида кўрсатилган 2 томондан фарқли равишда кредитли ижарада 3 томон иштирок этади : ижарачи , ижарага берувчи ёки улушлик иштирокчи, кредитор.\nИжарачи нуқтаи назаридан кредитли ижара ва бошқа ижара турлари орасида ҳеч қандай фарқ йўқ. Ижарага берувчи эса активларни ижара келишуви шартлари бўйича сотиб олади ва бу харидни қисман инвестициядаги ўз улушидан тўлайди, айтайлик 20% (бу ердан "улушли иштирокчи "деган ном пайдо бўлган). Колган 80% узоқ муддатли кредитор ёки кредиторлар томонидан тўланади. Асосан кредит активларнинг гарови, ижара ва ижара хаки тўғрисидаги келишув орқали таъминланади. Ижарага берувчи қарздор ҳисобланади. Активларнинг эгаси сифатида ижарага берувчи бу хилдаги активлар билан боғлиқ ҳамма тўловларни ушлаб колиш хуқуқига эга.\nЕрни ижарага олиш.\nОдатда ерни ижарага олиш операцион ижарадир, чунки ерни ишлатиш муддати чегараланмаган. Агар ижара сотиб олиш ёки ерга эгалик қилиш хуқуқини беришни кўзда тўтса, унда бундай операция моҳияти бўйича муддатини ўзайтириб сотиш деб ҳисобланади ва ижара капитализациялаштирилиши лозим. Агар ижарага олинган мулкнинг бозор қиймати ичида ер нархи 25% идан пастни ташкил этса, операция асбоб - ускуна ижараси сифатида каралади. Агар ерниг нархи 25% идан юқорирок бўлса, унда ернинг ижараси алоҳида ҳисобга олинади.\nИжара пул маблағлари билан боғлиқ муаммоларни хал қилиши мумкин ,чунки бу ҳолда ижарага олинган актив қийматиниг 100% гача молиялаштирилиши мумкин. Банк кредитлари одатда актив қийматининг 80 % билан чегараланади.\nХудди шунингдек ижарада кайд қилинган фоиз ставкаси тўғрисида келишиш мумкин, банк кредитлари учун эса сўзувчи фоиз ставкалари ҳарактерлидир.\nИжара битимларини операцион ижара сифатида тузиш мумкин,бу ижарачига қарз чегаралари мавжуд бўлганда, балансдан ташқари бўлган ҳисоботни молиялаштиришга йўл очади.\nБаъзида активларга фақат вақтинча,мавсумий ёки бирламчи талаб бўлади, бундай ҳолда ижара доимо фойдаланишда бўлган активларга эгалик қилиш ноқулай бўлган муаммоларни йўқ қилишга ёрдам беради.\nЭгалик қилиш га нисбатанқисқа муддат ичида активларнинг ижараси ижарачига янги махсулотнинг ва юқори технологик асбоб-ускунанинг эскиришидан "муҳофаза" қилишга имконият беради.\nИжарага олинган активларнинг 100% молиялаштириши шунингдек пул кўринишидаги юқори даражадаги фоизларни англатади.\nМавсумий ижарада асбобускуна керак бўлган пайтда топиш мумкин бўлади деб кафолат бериб бўлмайди. Ундан ташқари чегараланган ижара фоиз ставкалари белгиланиши мумкин.\nҚисқа муддатли ижара асбоб-ускуна эскиришидан химоя қилиши мумкин,аммо қисқа муддатли ижара хаки одатда узоқрок муддатли ижара ҳақидан баланд бўлади (ижарага берувчи мумкин бўлган эскириш рискини коплайди).\nУзоқ муддатли ижарада белгиланган ставка ижарага берувчи- кредиторнинг фоиз ставкаси кўтарилганда, зарарлар риска бошлайди.\nИжара муносабатларига таалукли бўлган маълумотлар БХМС № 6 "Ижара ҳисоби "га мувофиқ очиб берилиши лозим.\n1. И.А.Каримов. Ўзбекистон иқтисодий ислоҳотларни чуқурлаштириш йўлида. Т., Ўзбекистон, 1995.\n2. И.А.Каримов. Ўзбекистон - бозор муносабатларига ўтшнинг ўзига хос йўли. Т., Ўзбекистон, 1995.\n3. И.А.Каримов. Ўзбекистоннинг сиёсий-ижтимоий ва иқтисодий истиқболининг тамойиллари. Т., Ўзбекистон, 1995.\n4. Ўзбекистон Республикасида Мулкчилик тўғрисидаги қонун. 1990 йил 31 октябр. - Ўзбекистон ССР Олий Советининг Ведомостлари, 1990 йил №31-33.\n5. Ўзбекистон Республикасида Мулкчилик тўғрисидаги қонунга ўзгартириш ва қўшимчалар киритиш ҳақида Ўзбекистон Республикасининг 1993 йил 7 май қонуни - Ўзбекистон Республикаси Олий Кенгашининг ахборотномаси, 1993 йил, 5-сон.\n6. Ўзбекистон Республикасидаги корхоналар тўғрисидаги қонун. 1991 йил 15 феврал - Ўзбекистон Республикаси қонун ва фармонлари. Т. “Ўзбекистон” - 1992.\n7. Ўзбекистон Республикасининг Кооперация тўғрисидаги 1991 йил 14 июн қонуни - Ўзбекистон Республикаси Олий Кенгашининг Ахборотномаси, 1991 йил 8-сон.\n8. Ўзбекистон Республикасининг ташқи иқтисодий фаолият тўғрисидаги 1991 йил 14 июн қонуни. - Ўзбекистон Республикаси Олий Кенгашининг Ахборотномаси. 1991 йил 8-сон.\n9. Давлат тасарруфидан чиқариш ва хусусийлаштириш тўғрисида Ўзбекистон Республикасининг 1991 йил 19 ноябр қонуни. Ўзбекистон Республикаси Олий Кенгашининг Ахборотномаси, 1992 йил, 1-сон.\n10. Монополистик фаолиятни чеклаш тўғрисида Ўзбекистон Республикасининг 1992 йил 2 июл қонуни. - Ўзбекистон Республикаси Олий Кенгашининг Ахборотномаси. 1992 йил, 10-сон.\nTeglar: ижара ижарага бўйича бўлган олинган Ижара мумкин билан муддати Ўзбекистон молиявий берувчи муддатли 1179иймати бо1171ли1179 Ижарага бўлса активларнинг 1203исобланади сотиш\nЛизинг тушунчаси ва лизинг муомалалари xисобини юритиш\nКорхона хўжалик фаолиятида - лизинг ва лизинг операциялари\nЛизинг инвестициялaшнинг мухим шaкли сифaтидa\nЛизинг операциялари мохияти ва ахамияти\nИнвестиция лойихаларини молиялаштиришнинг мухим шакллари (лизинг)\nТехника тараққиёти учун лизинг кредити\nТайёр маҳсулотлар ва уларнинг сотилишини ҳисобга олиш\nКорхона капитали ҳисоби\nНомоддий активлар ва уларнинг амортизация ҳисоби\nКорхонанинг молияси ва уни молиявий аҳволини баҳолаш


UzAuto Motors харидорларни товламачилардан огоҳлантирди - zarnews.uz\nКомпания бу каби товламачилик ва бошқа коррупцион ҳаракатларнинг олдини олиш, автомобиллар савдосида шаффофликни таъминлаш мақсадида «Узавтосавдо» мобил иловасини ишга туширган. Агарда иловада зарур автомобиль йўқ бўлса, буюртма тўғридан-тўғри автомобиль заводига юборилади. Мазкур илова орқали харидор ўзи истаган автомобилнинг ранги ва русумини танлаб, унга шартнома олиши мумкин.\nАвтомобилда кимларга хавфсизлик камарини тақмасликка рухсат берилади?\nТуман тушганда автомобиль бошқариш бўйича 5 маслаҳат


Нодир ўсимликлар бўлган Узун боғи бузилиб, ўрнига бозор қурилмоқда\n19 апрел 2021, Тошкент вақти: 14:11\nСурхондарё вилоятининг Узун туманидаги Носир Рамазонов маҳалласида жойлашган қарийб 3 гектарлик миллий табиат боғи ўрнида туман буюм ва озиқ-овқат бозори қурилиши бошланди. Узун туманидаги мутасадди идоралардан олинган маълумотга кўра, собиқ совет иттифоқи даврида бу боғда "Қизил китоб"га киритилган бир неча турдаги ўсимлик ва дарахтлар қайд этилган эди.\nУзун туманининг Носир Рамазонов маҳалласидан Озодликка боғланган муштарийлар маҳалла ҳудудида жойлашган қарийб 3 гектарлик боғ бузилаётганидан арз қилди.\nҚуйида ушбу мактубдан ўзгаришсиз олинган иқтибосни ўқишингиз мумкин:\n"Сурхондарё вилояти Узун тумани Носир Рамазонов махалласида эски парк бузилиб урнига янги дехкон бозори курилмокда! Урмон миллий бойлигимиз деган акида эндиликда йук гап булиб колди, урнига пул миллий бойлигимиз дейишса тугри булар эди! Илтимос парк колишига ёрдам беринг! Мана паркни бульдозер ёрдамида текислашяпти" деб ёзди бузилиш ва қурилишдан норози тингловчи.\nМуштариймиз ўз мактубига сурат ва қисқагина видеони ҳам илова қилди.\nУзун туманидаги парк бузилмоқда\nОзодлик мухбирининг бу мактуб ортидан Узун туманидаги мутасадди идораларга мурожаати натижасида аниқланишича, Узун тумани марказидан 1 километр нарида жойлашган бу боғ Сурхондарё вилояти ўрмон хўжалигига тегишлидир.\nУзун тумани Сурхондарё вилоятининг тоғли ҳудудида жойлашган туманларидан биридир ва тилга олинган боғ собиқ совет иттифоқи даврида айрим ўсимликлари, дарахтлари "Қизил китоб"га киритилган боғлардан бири бўлган.\nУзун туманидаги мутасадди идоралардан бирининг исмини ошкор қилмаётганимиз ходимига кўра, Носир Рамазонов маҳалласидаги боғ кейинги йилларда маблағ танқислиги ва сувсизлик боис қаровсиз қолган.\n"Бу паркка борадиган ариқлардан сув оқмай қолганига анча бўлган. Сувсиз қолган эди. Қаровсиз қолган эди. Давлатга ҳам, одамларга ҳам фойдасиз ётган эди. Лекин, шу "Қизил китоб"га киритилган ўсимлик, дарахтлари бор, дейишарди совет замонида. Энди шу ўрмоннинг 2 ярим гектарига катта 2 та бозор тушаяпти", деди Узун туманидаги мутасадди идоралардан бирининг исмини ошкор қилмаётганимиз ходими.\nУзун туман ҳокимининг иқтисодий масалалар бўйича биринчи муовини Жўрабек Ашуралиев мухбир билан микрофонсиз суҳбатда бозор қурилиши 10 кун муқаддам бошланганини тасдиқлади.\n"10 кунча бўлди, қурилиш бошланганига. Шу йилнинг охирига битказиш режалаштирилган. Иккита катта комплекс қурилади. Озиқ-овқат ва кийим-кечак комплекси. 200дан ошиқ савдо дўкони бўлади", деди Узун тумани ҳокими ёрдамчиси.\nАммо, бу комплекснинг ўсимликлари "Қизил китоб"га киритилган миллий табиат боғи ўрнида қурилаётганини бу мутасадди қатъиян инкор қилди:\n"Узун туманида иккита парк бор. Шунинг биттасини реконструкция қилаяпмиз. Бу истироҳат боғи 1-сентябрга битади, насиб қилса. Бозор қурилаётган жой ташландиқ жой. Одамлар у ердан мол бозори сифатида фойдаланиб келаётган эди. Ҳеч қанақа парк йўқ у ерда, ким арз қилди ўзи сизларга?!" дея ҳокимият мутасаддиси мухбирни сўроққа тута бошлаган кезда телефон алоқаси узилди ва бу мутасадди билан қайта боғланиш имконсиз қолди.\nОзодликка бу хабар йўллаган норасмий манбаларга кўра, бозор қурилаётган қарийб 3 гектарлик майдоннинг айрим ҳудудларида аҳоли ўзбошимчалик билан қуриб олган уйлар ҳам бор.\n10 кун муқаддам бозор қурилишига солинган бульдозерлар бу уйларни ҳам буза бошлагани ҳақида ёзган тингловчининг эътирозини ҳам Узун тумани ҳокимлиги расмийлари қатъиян инкор қилди.\nУзун туманидаги бузилаëтган парк\nСурхондарё вилояти Узун тумани рельефи тоғли ҳудудлар ва текисликлардан иборат. Вилоятнинг ўзи энг баланд нуқтаси 4 минг 643 метр бўлган Ҳисор тоғ тизмаси ва унинг Бойсунтоғ, Кўҳитангтоғ, Боботоғ номли тармоқлари узра жойлашган.\n"Ўзбекистон республикасининг қизил китоби"га киритилган аксар нодир ўсимлик ва жониворлар айнан шу тоғ тизмалари бўйлаб жойлашган "Сурхон қўриқхонаси"да қайд этилган.\nБу нодир набодот оламининг баъзи турлари собиқ совет замонида Узун туманидаги табиат боғида қайд этилгани ҳақида тумандаги мутасадди идоралардан биридан олинган маълумот ҳозирча бошқа манбалар орқали тасдиқланмади.\nОзодлик Сурхондарё вилоятидаги ўрмон хўжалиги ва табиатни муҳофаза қилиш органларидан бу борада маълумот олишга уринмоқда. Янгиликларни Озодлик сайтида кузатиб боринг!


Ўзбекистон “Миллий тикланиш” демократик партияси томонидан ташкил этилган “Навоий ворислари” республика босқичи ўз ниҳоясига етди.\nШуни алоҳида қайд этиш керакки, йилдан-йилга ушбу танловда иштирок этувчи ўқувчилар сони ошиб бормоқда. Буни қуйидаги фактлар ҳам кўрсатиб турибди. 2018 йилда кўрик-танловнинг туман, шаҳар ва ҳудудий босқичларида республикамизнинг 4 минг 997 та умумий ўрта таълим муассасаларидан жами 11 минг 368 нафар ўқувчи иштирок этди. Бу рақам 2017 йилга нисбатан иштирокчилар сонининг икки баробарга ортганини кўрсатади. Энг муҳими танлов натижасида Алишер Навоий ижодига бефарқ бўлмаган, унинг 50 дан 100 гача ғазалларини тўлиқ ёд оладиган ва нафақат ёд олиш, балки ғазал матнининг насрий баёнини ярата оладиган ҳамда ғазал матнидаги тушуниш қийин бўлган сўзларни изоҳлаб бера оладиган 14 мингдан ортиқ иқтидорли ва истеъдодли ёшлар кашф этилди.\nҚувонарлиси шундаки, Навоий ворислари орасида ҳаттоки, ўқишни ва ёзишни билмайдиган фарзандларимиз ҳам бор. Жумладан, улардан бири Навоий вилояти Хатирчи тумани “Ангидон” МФЙда яшовчи Миржалол Неъматовдир. У эндигина 6 ёшни қарши олди. Миржалол “Навоий ворислари” кўрик-танловининг вилоят босқичида кашф этилган Навоий ворисларидан бири.\n6 ёшли Миржалол Неъматов Алишер Навоийнинг 40 дан зиёд ғазал, 50 га яқин рубоийсини ёдлаган ва уларнинг ҳар бирининг мазмунини айта олади. Фақатгина Миржалолнинг ёши низом талабларига тўғри келмагани боис навбатдан ташқари танловда иштирок этган эди.\nАнгидон маҳалласи Хатирчи туманининг тоғли ҳудудида, туман марказдан 60 километр узоқликда жойлашган. Табиати гўзал, ҳавоси тоза. Шуни алоҳида таъкидлаш керакки, Миржалолнинг ота-онаси ўқитувчи бўлиб, аниқ фанлардан, бири физикадан, бири эса математикадан ўқувчиларга сабоқ беришади. Отаси Ибодулла Фармоновнинг айтишича, у 3 ёшидан ғазалларни ёдлай бошлаган.\n– Мен Ангидон маҳалласидаги 71-умумтаъли мактабида физика фанидан дарс бераман, – дейди Иброҳим Фармонов. – Мактабимизга бундан 3 йил олдин навоийхонлик бўйича топшириқ келганди. Шундан сўнг ҳаммамиз, мактаб директоридан қоровулигача Навоий ғазалларини ёдлай бошлагандик. Аёлим ҳам шу мактабда ишлайди. Кўпчиликнинг олдида уялиб қолмайлик, деб турмуш ўртоғим билан уйда ҳам ғазал ўқишни баланд овозда машқ қилардик. Бир куни уйга келсам 3 ёшли ўғлим Навоийнинг рубоийларини тўхтамай айтиб бераяпти. Шундан кейин унга ғазалларни ҳам оғзаки ўргатдим. Ҳозир ҳам уйда онаси катта ўғлимизга, мен кичкина ўғлимизга ғазалларни ёдлатиб, ким кўп ғазал ёдлатиш бўйича мусобақа ўтказамиз.\nАлбатта, фарзандлар тарбияси, униб-ўсиши, билим олишга қизиқиши, аввало, оилада шаклланади. Оиладаги муҳит уларни ҳар томонлама тарбиялайди.\n“Навоий ворислари” республика босқичининг финал босқичида Миржалолнинг кўп ғазал билиши эълон қилинганида, томошабинларнинг аксарияти бунга ишонмагани рост. Аммо муҳташам “Фарҳод” маданият саройи залига йиғилган 800 нафар томошабин унинг бийрон тилда, Навоий ғазали сўзларини дона-дона, вазнга туширган ҳолда айтганида бу сўзлар нақадар ҳақиқат эканлигига гувоҳ бўлишди.\nБу танлов биринчи марта 2017 йилда ўтказилган бўлса, мана икки мавсумки, республика босқичи Навоий вилоятида бўлиб ўтмоқда. Ҳозир барча таълим муассасаларида ўқувчилар орасида ғазал ёдлаш анъанага айланиб бораётганини кўрмоқдамиз. Болалар ёдлаган ғазаллари бўйича баҳс боғлашади. Ота-оналарнинг ҳам болаларига Навоий тўпламларидан олиб бераётгани, уларнинг Навоий асарларини ёд олишларига кўмаклашаётгани қувонарлидир.\nБилимли, маънавияти юксак фарзандлари бор юртнинг келажаги эса ҳамиша порлоқдир.


ЎзА - Улуғбек шаҳарчаси олимлар шаҳарчаси бўлади\n20.07.2018 11:21 Чоп этиш версияси\nПрезидент Шавкат Мирзиёев 20 июль куни Ўзбекистон Республикаси Фанлар академияси Ядро физикаси институтига ташриф буюрди.\nЭнергия ҳосил қилувчи қувватларни кўпайтириш, энергетика соҳасини диверсификация қилиш мақсадида мамлакатимизда атом энергия станцияси қуришга киришилди. Юқори технологияларга асосланган бу вазифани амалга ошириш учун замонавий билимларни чуқур эгаллаган мутахассислар талаб этилади. Шу боис Тошкентда Москва муҳандислик-физика институти филиалини очиш мўлжалланмоқда. Ушбу таълим муассасасини Ядро физикаси институти ҳудудида жойлаштириш режалаштирилмоқда.\nПрезидент Шавкат Мирзиёев шу борадаги лойиҳалар билан танишди. Ўқув бинолари ва лабораторияларни жаҳон стандартлари асосида қуриш, энг замонавий технологиялар билан жиҳозлаш зарурлигини таъкидлади.\nМаълумки, Ядро физикаси институти пойтахтимизнинг Улуғбек шаҳарчасида жойлашган. Давлатимиз раҳбари ушбу шаҳарчанинг Бош режасини ишлаб чиқиш бўйича топшириқ берди.\n«Бу шаҳарча олимлар шаҳарчаси бўлиши керак. Яқин вақтларда бу ерга бошқа илмий-тадқиқот институтларини ҳам кўчирамиз. Олимлар учун, илм-фан ривожи учун ҳамма шароитларни яратиб берамиз», деди Шавкат Мирзиёев.\nПрезидент шаҳарча ҳудудини кенгайтириб, институтлар учун бинолар, янги уй-жойлар, мактаб ва дам олиш масканлари қуриш, шаҳар маркази билан транспорт қатновини яхшилаш, ер усти метроси олиб келиш зарурлигини таъкидлади. Бу ҳақда Ўзбекистон Республикаси Президенти Матбуот хизмати хабар қилмоқда.


«Мен кафолатланганман». Мутко Инфантино билан инглизча гаплашди\n12:42 / 25.11.2016 5298\nРФИ (Россия футбол иттифоқи) президенти Виталий Мутко ФИФАга ЖЧ-2018 ва Конфедерациялар кубоги учун стадионлар тайёр бўлишига кафолат берганини маълум қилди.\n«Инфантино декабрь ойида Сочи ва Петербургдаги стадионларни 2017 йилги Конфедерациялар кубоги ўйинлари учун тайёрлашга киришиш учун кафолат сўради. Мен унга кафолат бердим. Мен шундай дедим: I guarantee («ай эм гарантиид»)», деган Россия бош вазири ўринбосари Мутко.\nМутко «I guarantee» ёки «I ensured» иборалари ўрнига «I am guaranteed» шаклини қўллаган. Бу эса «Мен кафолатланганман» маъносини англатади.\nМутконинг инглиз тили билан муносабатлари 5 йилдан буён ҳаммага маълум. У 2010 йили Цюрихда ФИФA ижроқўмлари йиғилишида инглиз тилида сўзламоқчи бўлиб, кулгига қолганди: «Лет ми спик фром май харт ин инглиш. Май фрэнц, тудэй из э юник момент ин тайм, боуф фо май кантри энд фо фифа».\n2015 йилнинг ёзида Мутко 2018 йилги чемпионатга қадар инглиз тилини ўрганишга сўз берди, декабрда эса Путин унга луғат китоби совға қилди.\n20 октябрь куни Дмитрий Медведев янги бош вазир ўринбосари сифатида Виталия Муткони «лет ми спик фром май харт ин рашн» иборасини эслаган ҳолда таништирди.\nKun.uz инглиз тилида ишловчи журналистларни ишга таклиф этади\nОсиёда расмий тили инглиз тили бўладиган яна бир давлат пайдо бўлади\nОсиёда инглиз тилида сўзлашувчи мамлакатлар сони яна биттага кўпаяди


Миллий кутубхонадан қанча одам фойдаланади?\n04.04.2018 15:00 0 1222\nСавол: Алишер Навоий номидаги Ўзбекистон Миллий кутубхонаси фойдаланувчилари сони қанчага етди ва қандай адабиётларга талаб ошмоқда?\nМуҳаммадсодиқ ТЎРАЕВ, ЎзДЖТУ талабаси\nЖавоб: Айни пайтда рўйхатдан ўтган фойдаланувчилар сони 192917 нафарга етди. Аъзолар сони муттасил ошмоқда. Бугунги кунда китобхонлар томонидан фойдаланилаётган адабиётларнинг фан соҳалари бўйича тақсимланиши қуйидагича:\n1. Ижтимоий-сиёсий фанлар.\n2. Тилшунослик, бадиий адабиёт.\n3. Табиий фанлар, тиббиёт.\n4. Техника, қишлоқ хўжалиги.\n5. Маданият ва спорт.\nЎзбекистон Миллий кутубхонаси ўқиш заллари хизмати раҳбари Одина ҲАМИДОВА жавоб берди.\nmarifat.uz сайтидан олинди.\nёш китобхон кутубхона\nТаълим 24/02, 09:43\nСамарқандлик китобхон ўқувчини ҳокимлик ҳам тақдирлади\nТаълим 24/02, 20:28\nХоразм фахрига айланган кўзи ожиз китобхон ҳақида таъсирли лавҳа (видео)\nМаданият 22/02, 21:34\nЁш китобхонга аталган иккинчи «Спарк» Фарғонага кетди


Қозоғистонда 16 нафар ўзбекистонлик ёппасига газдан заҳарланди - 03.06.2019, Sputnik Ўзбекистон\nМазкур ҳодиса Ўзбекистон фуқаролари таъмирлаш ишларини бажарган янги қурилаётган уйда бензин агрегатидан ис гази чиқиши оқибатида содир бўлган. 03.06.2019, Sputnik Ўзбекистон\n18:24 03.06.2019 (янгиланди: 17:19 04.06.2019)\nМазкур ҳодиса Ўзбекистон фуқаролари таъмирлаш ишларини бажарган янги қурилаётган уйда бензин агрегатидан ис гази чиқиши оқибатида содир бўлган.\nТОШКЕНТ, 3 июн - Sputnik. Қозоғистонда 16 нафар ўзбекистонлик газдан заҳарланди.\nТИВнинг маълум қилишича, 2019-йилнинг 3-июнь куни Қарағанда шаҳрида 16 нафар Ўзбекистон фуқароси маиший газдан заҳарланиши қайд этилган.\nҚарағанда вилояти тиббиёт маркази токсикология бўлими томонидан оғзаки берилган маълумотга биноан қуйидаги Ўзбекистон фуқаролари заҳарланган: Ҳусанов Сардор, 20.07.2001-й.да туғилган; Джураев Валентин, 15.04.1998-й.да туғилган; Ҳусанов Шариф, 08.02.1973-й.да туғилган; Точканов Алишер, 17.10.1996-й.да туғилган; Неъматов Баходур, 30.03.1992-й.да туғилган; Элбаев Одил, 12.04.1986-й.да туғилган; Элбаев Фарух, 02.02.1992-й.да туғилган; Точканов Шахзод, 10.03.1999-й.да туғилган; Точканов Дастан, 24.10.1995-й.да туғилган; Точканов Айбек, 15.02.1996-й.да туғилган; Искандаров Обид Саллоходинович, 01.08.1995-й.да туғилган; Самиев Азбек, 01.01.1998-й.да туғилган; Ҳусанов Эгамберди, 25.01.1976-й.да туғилган; Маурутов Иззат, 01.01.1991-й.да туғилган;Ҳусанов Нияз, 01.01.1990-й.да туғилган; Ҳусанов Кобонует, 18.04.1982-й.да туғилган.\nҚозоғистон ваколатли органларининг дастлабки тахминларига кўра, мазкур ҳодиса Ўзбекистон фуқаролари таъмирлаш ишларини бажарган янги қурилаётган уйда бензин агрегатидан ис гази чиқиши оқибатида содир бўлган.\nХабарда “маиший газ, жумладан, ис газидан ингаляцион заҳарланишнинг ўртача оғирлик даражаси. Токсикогипоксик энцефалопатия” ташхиси билан касалхонага жойлаштирилгани қайд этилган.\nЭ.Ҳусанов, И.Маурутов, Н.Ҳусанов ва К.Ҳусановга соғлиғининг барқарор ҳолатда эканлиги муносабати билан рухсат берилган.\nҚарағанда шаҳри ҳуқуқ-тартибот органлари томонидан мазкур фавқулодда ҳолатнинг сабаб ва оқибатларини аниқлаш мақсадида суриштирув ишлари олиб борилмоқда.


Тошкентга Freedom House делегацияси келди – КУН УЗ\nГлавная / Сиёсат / Тошкентга Freedom House делегацияси келди\nAnonymous 01.11.2018\tСиёсат Comments Off on Тошкентга Freedom House делегацияси келди 20 Показы\nFreedom House ташкилотининг Евросиё департаменти директори Марк Беҳренд.\nШу йил 30 октябрь куни Тошкентга Freedom House ташкилотининг Евросиё департаменти директори Марк Беҳренд (Marc Behrendt) бошчилигидаги делегацияси келди.\nДелегация Ўзбекистонда фуқаролик жамияти вакиллари, ҳукумат мулозимлари ва дипломатик корпус вакиллари билан учрашувларни режалаштирган.\nFreedom House вакиллари билан учрашган Ўзбекистон инсон ҳуқуқлари “Эзгулик” жамияти раҳбари Абдураҳмон Ташановга кўра, делегация мамлакатдаги сўнгги вазият, инсон ҳуқуқлари ҳолати ва жамоат ташкилотларининг истиқболлари билан қизиқмоқда.\n“Мен Freedom House вакилларига кўпроқ мамлакат ичкарисидаги фуқаролик жамияти вакиллари билан ишлаш тавсияларини бердим. Зотан, ҳозирда бунга имконият бор. Хориждаги ҳамкасбларимизнинг меҳнатларини қадрлаган ҳолда энди ичкаридагилар билан кўпроқ ишлаш вақти келганини айтдим”, дейди Абдураҳмон Ташанов.\nЕвропалик ҳуқуқ фаоллари Ўзбекистондаги вазиятни ўрганиб, мамлакатда ўз ваколатхонасини очиш истиқболлари ҳақида ўйламоқда, аммо бу борада ҳали бир қарорга келинган эмас.\nFreedom House делегацияси 31 октябрга қадар Тошкентда бўлади.\nПред. Жисмоний шахслар қиймати $5000 дан ошмаган товарларни декларациясиз Ўзбекистондан олиб чиқиш имконига эга бўлади\nСледующая Тошкентда овқатдан заҳарланиш оқибатида бир оиланинг 4 фарзанди ҳалок бўлди


12.09.2019 23:26 0 2564\nБрекситга қарши намойиш.\n«Туманли Альбион»нинг Европа Иттифоқидан ажралиш жараёнини узоқ вақтдан буён бутун дунё диққат билан кузатиб турибди. Аммо у уч йилдан ортиқ давр мобайнида чўзилгандан чўзилиб, боши берк кўчага кириб қолди.\nБир пайтлар дунёнинг ярмини идора қилган энг қудратли давлат эндиликда халқаро аҳамиятга боғлиқ битта муҳим қарорни ҳам қабул қилиб-қилолмай ўтирибди.\nДэвид Кэмерон. Фото: «inosmi.ru»\nСобиқ бош вазир Дэвид Кэмерон ўйлаб топган бу иш унинг ўзини ҳам, сиёсий меросхўри Тереза Мэй хонимни ҳам истеъфога равона қилди. Хоним уч бора ЕИдан чиқиш лойиҳасини парламентда тасдиқлата олмади ва ортга чекинди. Ўзи Лондон шу йилнинг 29 мартига қадар Иттифоқдан чиқиб кетиш керак эди. Бу муддатда вазифа уддаланмади. Кейин эса якуний фурсат 31 октябрь қилиб белгиланди. Ҳозир бу ҳам амалга ошмайдиган кўринади.\nТереза Мэй. Фото: «inosmi.ru»\nЧунки 24 июлда ҳокимиятга келган Борис Жонсон э йўқ, бе йўқ, Европа Иттифоқи таркибидан ҳеч қандай шартномасиз – «Қаттиқ Брексит» орқали ва октябрь ойи охирига қадар тезлаштирилган шаклда чиқиб кетишини айтиб, янги муросасиз йўлни танлади.\nГап шундаки, ЕИдан чиқиш ташаббуси ўшанда ўтган референдумда аҳолининг икки фоиз устунлиги билан қабул қилиб юборилган эди. Ҳозирда халқ ҳам, сиёсий элита ҳам бу қарор хато бўлганини ва чиқиш максимал оғриқсиз ва асоратсиз кечиши кераклигини таъкидламоқда.\nМухолиф Лейбористлар партиясини 4 йилдан буён бошқариб келаётган етакчи Жереми Корбин эса мамлакат тақдирини Европа билан чамбарчас боғлиқлигини айтиб, Брексит бўйича қайта референдум ўтказиш тарафдори бўлмоқда.\nБиринчи зарба белларигача....\nБиринчи зарба – Борис Жонсоннинг парламентга навбатдан ташқари сайловларни ўтказиш режаси рад этилгани бўлди. Агар Умумий палата сайловларга розилик билдирганида эди Жонсон ЕИнинг 17-18 октябрдаги ҳал қилувчи саммитида устун позицияга эҳтимол ўтиб олишга улгурган бўларди.\nБош вазир Борис Жонсон Иттифоқдан чиқиш бўйича бундай шошилинч ва ҳеч бир хат-ҳужжатсиз янги режасини парламент маъқулламади. Унинг қуйи палатада ҳукумат кўпчилигини шакллантира олмагани бунинг бош сабаби бўлди.\nШу сабабли у парламентга 15 октябрда муддатидан аввал янги сайловлар ўтказилса, консерваторлар партияси кўпчилик ўринларни эгаллайди, деб ҳисоблади ва бу таклифни киритди. Аммо бу режасига ҳам қонунчилар маъқулламади.\nЯнги сайловларни ўтказишни белгилаш учун Умумий палата аъзоларининг учдан икки қисми парламентни тарқатиб юбориш учун овоз бериши керак. Гарчи илгари мухолиф лейбористлар етакчилари янги сайловларни истаб келган бўлса-да, аммо ҳозир улар бунга тайёр эмаслигини билишиб, ўз режасидан воз кечиб турибди.\nКонсерваторларга парламент кўпчилигини шакллантириш учун 326 та ўрин олиш етарли бўларди. Агар парламентда ана боринг-ки, 311 та ўринни эгаллашса, мафкурафий ҳаммаслаклари – «Брексит партияси» кўпроқ овоз олиш эҳтимоли туфайли улар билан коалиция тузишлари мумкин бўларди. Ҳозир эса консерваторлар қуйи палатадаги 650 жойдан 316 ўринни банд этиб, оддий кўпчиликни ҳам ташкил эта олмаяпти.\nОвозларда устунликка эга бўлмаган бош вазирлар Британия сиёсий тизими анъаналарига кўра, ишончсизлик вотуми орқали ҳукуматдан четлаштирилади. Жонсон у ҳолатда икки қўлини кўтариб, истеъфога кетишига тўғри келади. Агар мухолифат буни уддалай олмаса, Жонсон ўзини ҳайдаб юборишга урунишларидан дахлсизликка – олти ойлик иммунитетни қўлга киритади.\nБорис Жонсон. Фото: «russian.rt.com»\nАгар ишончсизлик вотуми маъқулланса, Жонсон тарихда энг қисқа бош вазир бўлган сиёсатчи сифатида шарманда бўлиши мумкин. Тўғри, унга қадар 1834 йилда таниқли саркарда, герцог Артур Веллингтон 23 кун бош вазир бўлган. Вотумдан кейин 14 кун ичида янги бош вазирни топиш керак бўлади ва бирор сиёсатчини тасдиқлаш учун депутатларнинг кўпчилик овози зарурдир.\nКонсерваторлар палатада кўпчилик овозга эга эмас экан, унда лейбористлар, либерал-демократлар, Шотландия миллий партияси, валлийлар партияси, яшиллар бирлаша олса назарий жиҳатдан улар янги умумий етакчини тайинлашлари ва вақтинчалик коалицион ҳукуматни тузишлари мумкин бўлади. Лекин уларнинг барчаси боши бир жойга қовушиши ҳали тарихда бўлган эмас.\nЭҳтимолий вотумдан сўнг айни пайтда ҳукумат учун энг мақбул номзод, бир неча йиллар вазир бўлиб ишлаган Кен Кларкдир. Бироқ энг йирик мухолиф партия етакчиси сифатида Корбин бу ғояга қарши бўлмоқда ва ҳукуматни айнан унинг ўзи бошқариши кераклигини айтмоқда. Лейборист Корбин «Шотландия миллий партияси», «Уэльс партияси», мустақил депутатлар, айрим мўътадил консерваторлар, «Ўзгаришлари мустақил гуруҳи» билан келишиб олди.\nБахтга қарши, Борис Жонсоннинг рақиблари якдил ва қудратли эмас. Шу сабабли биринчи зарба ҳали ҳалокатли эмас, уни ўйлаб кўриш учун қўшимча вақти борлигини кўрсатмоқда.\nБоз устига, янги сайловлар ўтган тақдирда ҳам консерваторлар умумий кўпчиликни ташкил қила олишига кафолат йўқ эди...\nИккинчи зарбада елкаларигачами?\nЖонсон ўз режасини амалга ошириш учун аниқ ечим ва тўғри йўлни кўрмагач, сиёсий ўйинлар орқали «Қаттиқ Брексит»ни амалга оширишга киришди. У парламентни четлаб ўтишга, 31 октябрга қадар қонунчилик ҳокимияти аралашувисиз ЕИдан чиқиб кетишга қарор қилди.\n28 августда бош вазир қироличадан парламент ишини 5 ҳафтага тўхтатиб қўйишни илтимос қилди ва монарх уни қўллаб-қувватлади. Парламент ишида 9 сентябрдан 14 октябргача танаффус эълон қилинди. Одатда бу каби дам олишлар икки ҳафтадан ортиқ бўлмас эди. Парламентнинг 5 ҳафталик «мажбурий таътили» сўнгги ярим асрда илк бора рўй бермоқда.\nЛейбористлар уни ўз режаларини амалга ошириш учун бир ой давомида депутатлар назоратисиз ҳокимиятни эгаллаб туришда айбламоқда. Жонсонни машҳур диктатор Пиночетга, фашист Гитлерга қиёслашмоқда. Мухолифат ва фуқаролик фаоллари бу сиёсий манёврни «давлат тўнтариши ва демократия»га суиқасд деб қарамоқда.\nЖереми Корбин. Фото: «dw.com»\nЛейборист Корбин айтишича, ЕИдан ҳеч қандай келишувсиз чиқиб кетилса, бу мамлакат учун оғир оқибатларга олиб келади ва буни консерваторлар етакчиси ҳаммадан яширмоқда.\nБританияда депутатлар биздагидек анойи эмас экан. Улар ҳам ўйинга қарши жавоб чорасини зудлик билан қўллаб юборишди. Таътилга жўнашдан олдин Борис Жонсоннинг Иттифоқдан битимсиз чиқиб кетиш бўйича қатъий режасини таъқиқлаш ҳақидаги қонунни уч ўқишда маъқуллаб қўйишди. 327 нафар депутат уни унга овоз берди, 299 нафари қарши чиқди. Жонсон 434 та овоз олсагина эркин ҳаракатланиш бўйича режасига эришар эди. Қонун лойиҳаси Юқори, яъни Лордлар палатасида ҳам маъқулланди, Қиролича ҳам бош вазирнинг ёнини олиб ўтиргани йўқ.\nАгар тўсиқлар бўлмаганида Британия Европа Иттифоқини ҳар қандай ҳолатда ҳам 31 октябрда автоматик тарзда тарк этар эди. Энди қабул қилинган қонунга кўра, бош вазир 19 октябрга қадар парламентга Брексит бўйича янги режасини қайта тақдим этиши керак.\nУ яна тасдиқланмаса, чиқиш муддатини яна уч ойга 2020 йил 31 январга қадар узайтиришни сўраб Брюсселга илтимоснома юборишига тўғри келади. Бюрссель рози бўлиши учун эса «Қаттиқ Брексит»ни юмшатиш ва ён бериш, қўшимча музокаралар раундларини олиб бориш талаб этилади. Бу эса Жонсоннинг сайлов олдидаги асосий ваъдаси муваффақиятсизликка учраганини, сиёсий суицидни англатади...\n«Палаталар ўз сўзини айтди. Энди бош вазир қонунни бажаришини ва битимсиз Европа Иттифоқидан чиқиб кетишнинг олдини олишини кутамиз», дейди депутат Хилари Бенн.\nЖонсон эса катта битим бўлмаслигини, балки ҳар бир соҳалар ёки мамлакатлар билан кичик-кичик келишувлар бўлишига шаъма қилмоқда. Ҳатто Францияда бўлиб ўтган G7 саммитида у аввал келишилган ва 2020 йил охирига қадар Европа Иттифоқига контрибуция сифатида 39 миллиард евро тўламаслигини ошкор қилган эди. Парламент эса бош вазирнинг бу сўзларини йўққа чиқаргач, расмий Брюссел энди унинг имкониятларига ишонмай қўйди.\nКонсерваторлар пароканда бўлмоқда\nЖонсоннинг ҳеч қандай битимсиз ЕИдан чиқиб кетиш ғояси консерваторлар ўртасида зиддиятни пайдо қилиб, маслакдошларнинг бўлинишига олиб келмоқда.\nУлар орасида Жонсон доимо ҳавас ва тақлид қилиб келадиган, афсонавий собиқ бош вазир Уинстон Черчиллнинг набираси Николас Соумс ҳам бор.\nАммо тақлиднинг беўхшовлиги шунчаки, иккинчи жаҳон урушидан кейин айнан Черчилль Европа Қўшма Штатларини тузиш ғоясини билдирган, фақат қитъа мамлакатлари бирлашуви янги вайронкор урушдан асраб қолиши ҳақида фикр билдирган эди. Замонавий сиёсатчи эса бунинг тескарисини қилмоқда.\nЖами 21 нафар консерватор депутат партия паттасини топширди. Бундан ташқари, собиқ молия вазирлари Кеннет Кларк ва Филип Хэммонд, собиқ адлия вазири Дэвид Гок, собиқ адлия вазири ўринбосари Филипп Ли, собиқ ташқи ишлар вазири ўринбосари Алистер Берт каби таниқли арбоблар ҳам бу сафдан кетишди.\nУлар Жонсоннинг партияни ва ҳукуматни бошқариш услубидан, умуман унинг қобилиятсизлигидан норози бўлишяпти. Энг қизиғи, консерваторларнинг айрим етакчилари ҳам Европа Иттифоқидан чиқишни истамаяпти ёки интеграциянинг у ёки бу шаклини барибир сақлаб қолиш тарафдори бўлишяпти. Улар, содда қилиб айтганда, Европа бозорини кўзлаган Британия бизнеси манфаатларини ҳимоя қилишмоқда.\nМасалан, консерватор Кен Кларк Брекситдан кейин Европа Иттифоқи божхона иттифоқи таркибида Британиянинг сақланиб қолишини таклиф этмоқда.\nБританияликлар қонунлар ва парламентни четлаб ўтувчи сиёсатчиларга нисбатан жуда жиддий ва салбий ёндашади. Салкам ўн йил Лондон шаҳри мэри ва икки йил ташқи ишлар вазири бўлган Жонсоннинг, афсуски, сиёсат майдонидаги обрўси тушмоқда.\nМухолифат эса Брексит бўйича мавжуд қарама-қаршиликдан фойдаланиб, Жонсон ҳукуматини камситмоқда ва сиёсий реванш оляпти.\nҲатто университетлар ва илм-фан вазири Жо Жонсон ҳам ўз акаси сиёсатига қарши бўлиб, оилага садоқати ва миллий манфаатлар ўрасидаги қарма-қаршилик туфайли истеъфога кетганини билдирди.\nСобиқ ташқи ишлар вазири, мўътадил консерватор, партия ичида етакчилик учун асосий Жонсонга асосий рақиб Жереми Хант ЕИ билан келишув шартларини ўзгартириш бўйича музокараларни давом эттиришни истамоқда. Унинг муросасозлиги натижасида келгусида консерваторлар ичидан бош вазир бўлиш имконияти ошмоқда.\nЛиберал-демократик партия собиқ етакчиси Винс Кэбл эса агар Британиянинг Жаҳон савдо ташкилотига иштироки «Қаттиқ Брексит» оқибатларини енгиллаштира олсагина ЕИ таркибига қайтиш бўйича референдум ўтказиш ғоясидан воз кечишини билдирди.\nБуюк Британия парламент Брексит\nХориж 13/01, 17:36\nЭнг йирик газеталардан бирига эгалик қилган миллиардер вафот этди\nКоронавирус 09/01, 23:04\nБуюк Британияда бир кунда 1000 нафардан ортиқ бемор вафот этди


Олий Лига-2016: 1-турнинг рамзий терма жамоаси » Скачать музыку бесплатно новинки музыки 2016-2017\nОлий Лига-2016: 1-турнинг рамзий терма жамоаси\nКомментариев: 0 Просмотров: 248 Дата: 8-03-2016, 16:04 Мана узоқ кутилган миллий чемпионатимизнинг янги мавсуми ҳам ва ниҳоят старт олди. Жамоалар дастлабки тур учрашувларини ўтказиб олишди. Тур доирасидан ўрин олган беллашувларда бир қатор футболчилар ўзларини кўрсатишга муваффақ бўлишди. Ҳар бир тур якунлангач энг яхши футболчилардан иборат рамзий терма жамоа тузиш анъанамизни бу мавсумда ҳам давом эттирамиз. Марҳамат, 1-тур рамзий жамоаси билан танишиб олинг. Дарвозабон: Андрей Бакланов (“Қўқон-1912”). “Қўқон-1912” жамоаси дастлабки турда Элита дебютанти “Обод”га қарши баҳс олиб борди ва кичик ҳисобда зафар қучди. Мазкур ўйинда энг фаол ўйин кўрсатганлар қаторида Андрей Баклановни алоҳида эътироф этиб ўтиш жоиз. Боиси тажрибали посбон мазкур матч давомида бир неча бор ўз дарвозасини муқаррар голлардан сақлаб қолди ва жамоасининг ғалабасига муносиб хисса қўша олди. Ҳимоячилар: Рустам Ашурматов (“Бунёдкор”), Артём Филипосян (“Бухоро”), Мурод Холмуҳамедов (“Сўғдиёна”), Илья Ильин (“Қўқон-1912”). Тошкентнинг “Бунёдкор” жамоаси илк турда Фарғонанинг “Нефтчи” клубини қабул қилди. Анчагина қизиқарли тарзда кечган баҳсда “қалдирғочлар” икки тўп фарқи билан зафар қучишди. Жамоа дарвозаси дахлсизлигини сақлашда мудофаа чизиғи вакили Рустам Ашурматов чиндан жонбозлик кўрсата олди. Истеъдодли ҳимоячи ўйин давомида ишончли ҳаракат қилди. У 54-дақиқада ҳакам томонида огоҳлантириш ишлаб ҳам олганини қайд этиб ўтиш жоиз. Артём Филипосян “Бухоро” нинг илк тур доирасида “Олмалиқ”қа қарши кечган ўйинида жамоасининг энг фаол ўйнаган футболчиси бўлди. Тажрибали ҳимоячи 90 дақиқа давомида майдонда ҳаракат қилди ва рақибнинг гол уришига имкон бермади. Жиззахнинг “Сўғдиёна” жамоаси 1-турда “Металлург”га имкониятни бой бериб қўйди. Лекин шундай бўлса-да мазкур жамоадан маҳоратли ҳимоячи Мурод Холмуҳамедовни рамзий жамоамизга киритдик. Боиси Акмал Холмуродов майдондан четлатилгач, “Сўғдиёна” майдонда 10 киши бўлиб қолди. Мурод Холмуҳамедов эса рақибнинг кўплаб ҳужумларини баратараф этишда жонбозлик кўрсатди. Агар Холмуҳамедов ишончли ўйнамаганда, ҳисоб янада йирокроқ кўриниш олиши ҳам ҳеч гап эмас эди… “Қўқон-1912” жамоаси мавсумни ғалаба билан бошлади. “Обод”га қарши кечган учрашувда қўқонликларга ғалаба олиб келган тўпни тажрибали ҳимоячи Илья Ильин киритишга муваффақ бўлди. Ильин шунингдек, ўйин давомида ҳам фаоллиги билан ажралиб турди. Ярим ҳимоячилар: Жалолиддин Машарипов (“Пахтакор”), Илҳом Юнусов (“Қизилқум”), Баҳром Абдураҳимов (“Насаф”), Сардор Мирзаев (“Локомотив”). Мамлакатимизнинг амалдаги чемпиони – “Пахтакор” ҳам янги мавсумни ғалаба билан бошлади. “Шерлар”нинг ғалабасига ярим ҳимоячи Жалолиддин Машарипов ҳам ўзининг муносиб хиссасини қўша олди. Жалолиддин ўйиннинг 53-дақиқасида рақиб равозасини ишғол этиб, янги мавсумдаги голлари ҳисобини ҳам очишга муваффақ бўлди. Навоийнинг “Қизилқум” клуби янги мавсумдаги илк ўйинини “Машъал”га қарши ўтказди. Жуда муросасиз кечган матчда мухлислар жами 5 та гол кўришди. Шулардан 2 тасини тажрибали ярим ҳимоячи Илҳом Юнусов киритди. Диққатга сазовор жиҳати шундаки, Юнусовнинг ҳар икки голи ҳам пенальтидан урилди. Илк турда Қашқадарёнинг икки жамоаси – "Насаф" ва "Шўртан" ўзаро баҳс олиб боришди. Қаршиликларнинг 2:1 ҳисобидаги ғалабаси билан тугаган матчда Баҳром Абдураҳимов жуда фаол ўйин намойиш этди. У 90 дақиқа майдонда ҳаракат қилди ва жамоасининг киритган икки голига ҳам ҳаммуаллифлик қилди. Сўзсиз, турнинг энг қизиқарли беллашувларидан бири Наманганда “Навбаҳор” ҳамда “Локомотив” жамоалари ўртасида кечди. “Темирйўлчилар”нинг 3:2 ҳисобидаги ғалабаси билан якунланган ўйинда ярим ҳимоячи Сардор Мирзаев жуда фаол ўйин кўрсатди. Фарғоналик футболчи жамоасининг ҳужумларини ташкил этишда ва рақиб ҳужумларини бузиб қўйишда ажойиб ҳаракат қилди. Шу билан бир қаторда Мирзаев дубль қайд этишга ҳам муваффақ бўлди. Ҳужумчилар: Шаҳбоз Эркинов (“Машъал”), Зоҳид Абдуллаев ("Металлург"). Муборакнинг “Машъал” жамоаси 1-турда сафарда “Қизилқум”га 2:3 ҳисобида имкониятни бой бериб қўйди. “Газчилар” сафида мазкур ўйинда жамоанинг янги аъзоси – Шаҳбоз Эркинов дубль қайд этишга эришди. Эркинов бутун матч давомида тез-тез рақиб дарвозаси яқинида хавфли вазиятлар юзага келтириб турди. Лекин тажрибали ҳужумчи ва унинг жамоадошлари ҳар қанча уринишмасин, учрашувнинг сўнгги дақиқаларида ўтказиб юборилган гол туфайли “Машъал” янги мавсумни мағлубият билан бошлади. "Металлург" янги мавсумдаги илк ўйинини уйда “Сўғдиёна”га қарши ўтказди. 2:1 ҳисобида тугаган учрашувда бекободликлар сафида тажрибали ҳужумчи Зоҳид Абдуллаев дубль қайд этишга муваффақ бўлди. Таъкидлаб ўтиш жоизки, Зоҳид Абдуллаев томонидан киритилган биринчи гол тарихга Олий Лига-2016нинг илк голи сифатида кирди. - деб хабар бермоқда Stadion.uz нашри.


«Мен севаман, сен севасанму?» Муносабатларингиз қанчалик мустаҳкам?\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари «Мен севаман, сен севасанму?» Муносабатларингиз қанчалик мустаҳкам?\t10:09, 28 ноябрь 2016\tҲис-туйғуларингиз вақт ҳамда тақдирнинг синовларига бардош бера оладими? Бу саволга тўғри жавоб олиш учун севишганларнинг муҳаббатга бўлган муносабатларини аниқлаш талаб этилади. Келинг, бир уриниб кўрамизми?!\nБу тестни суйганингиз билан биргаликда ечишни тавсия этамиз. Ҳар иккингиз бир варақ оқ қоғоз ва қалам олинг. Ёрингиз саволларни овоз чиқариб ўқиса, сиз уларнинг рақами ва ҳар бирининг қаршисига «ҳа» ёки «йўқ» деб ёзиб чиқинг. Агар саволга нима деб жавоб беришни билмасангиз, сўроқ белгисини қўйинг. Асло бир-бирингизни жавобларингиз билан қизиқманг, уларга изоҳ берманг ёки талаб қилманг! Ана шундагина тестнинг натижаси ҳақиқий саналади.\nСизнингча, муҳаббат бобида биринчи қадам эркак томонидан бўлиши керакми?\nУни хурсанд этгувчи ишлар (сабабсиз кичик ҳадялар бериш, самимй мақтовларни айтиш)ни тез-тез бажариб турасизми?\nАтрофингизда бошқа инсонлар бўлганида ҳам, севгилингизга меҳрингизни уялмай кўрсата оласизми?\nАйнан бир-бирингиз учун яралганингиз ҳамда сизнинг жуфтлигингиз идеал эканлигига ишончингиз комилми?\n«Жўш уриб турган ҳис-туйғулар вақт ўтиши билан совийди ва муҳаббат шунчаки одий ҳолатга айланади», деб ҳисоблайсизми?\nАгар турмуш ўртоғингиз билан ўртангизда муҳаббат йўқолса, оилани болалар ёки бошқа бирор сабаб учун сақлаб қолармидингиз?\nЁрингизга ҳисларингизни очиқ-ойдин айта оласизми, аниқроғи тез-тез «Сени севаман!» деб?\nУ сиз учун дунёдаги энг азиз инсон ёки чин дўстга айланиб улгурганми?\nСевги формуласини ўзингиз учун кашф этганмисиз? Уни қандай эканлигини тушунтириш қўлингиздан келадими?\nКўнгил қўйганингиз билан ўртангизда кечаётган муносабатлар ҳаётингизга бевосита таъсир кўрсатадими?\nСевгилингизни соғинишдан кўра кўпроқ рашк қилишингизни тан оласизми?\nУ билан муносабатдан ёки муомала қилишдан чарчаган вақтларингиз ҳам бўлганми?\nСевганингизни шумхабарлар ёки ёқимсиз янгиликлардан асрай оласизми?\nҲаётингиз давомида кимнидир жуфтингиз каби ардоқламаганмисиз? Бу қадар кучли ва самимий муҳаббатга дуч келмаганмисиз?\nҚарашларингиз турфа хиллигидан баъзан ёрингизни ўзга сайёралик бўлса керак, деб ўйлаб қолмайсизми?\nЭнди жавобларга қараб балларни ҳисоблаймиз! Жуфт сонлар қаршисидаги «ҳа» ва тоқ сонлар қаршисидаги «йўқ» жавобларига 10 баллдан берилади. Агар худди шунинг акси бўлса, баллингиз 0 бўлади. Сўроқ белгиси қўйилган жавобларга 5 балл ёзинг.\n100 баллдан юқори — РОМАНТИК. Сизнинг муҳаббатингиз улкан, садоқатлисиз. Ҳисларингизни намойиш этишдан уялмайсиз. Нохуш ҳолатлар юзага келганда туйғуларингиз сизга азоб бериши ҳам мумкин. Муносабатларда мушкулликлар пайдо бўлса, бу оғриқларга дош беролмай қолишингиз эҳтимоли юқори. Аммо бунинг барчаси муҳаббатдан воз кечиш учун важ бўла олмайди. Маслаҳатимиз, севги ҳаётингизни марказий нуқтаси бўлмасин, ҳисларингиз ақлингиз устидан ҳукмрон бўлишига йўл қўйманг!\n50-95 баллгача — РЕАЛИСТ. Шубҳасиз, ишқ сиз учун муҳим, аммо яшаш учун яна бошқа сабабларингиз ҳам етарли. Ҳис-туйғулар юрагингизни бутунлай эгаллаб олганида ҳам, ҳушингизни йўқотмайсиз. Муносабатларни бузиши ёки сизга келажакда зарар келтириши мумкин бўлган ишларни асло бажармайсиз. Сиз мағрурсиз, аммо рашкчи эмас. Зийраксиз, бироқ шубҳаланмайсиз. Тушуна оласиз ва сабр қиласиз. Буларнинг барчаси мустаҳкам муносабатларни яратиш учун асқотади.\n0-45 баллгача — ПРОГМАТИК. Ҳаётингизни барча жабҳасида, ҳаттоки, севгида ҳам ақл билан иш кўрасиз. Бирор кимга меҳрингизни кўрсатишдан аввал яхшилаб ўйлаб оласиз. Мушоҳада қилганингиздан сўнг ҳам «Кел, бир умр бирга бўламиз!» демайсиз. Асло! Ахир абадий муҳаббат фақатгина китобларда бўлишини яхши биласиз-да! Лекин ҳаётда ҳамма нарса бўлиши мумкин! Галилейнинг замондошлари ҳам бир вақтлар Ер ўз ўқи атрофида айланишига ишонишмаган. Аммо бу ишончсизлик Ернинг ўз ўқи атрофида айланишига ҳеч қандай тўсқинлик қилмаган.\nКелажакка назар ташлаймиз!\nХўш, қандай жуфтликнинг муносабатлари мустаҳкам бўлади? Бир турга мансублари ёки ҳар хил бўлганларникими? Аниқлаймиз!\nУларнинг муҳаббати шубҳасиз, чиройли ва завққа тўла бўлади. Аммо узоқ давом этмаслик эҳтимоли юқори. Муносабатларни сақлаб қолиш учун жуфтликнинг вақти-вақти билан осмондан ерга тушиб туришларига тўғри келади. Акс ҳолда уларнинг севги қайиғи рўзғор ташвишлари ёки рашк қояларига урилиб, чўкиб кетиши мумкин.\nОмадли жуфтлик. Муносабатларини буткул романтикадан ҳоли деб бўлмайди. Бироқ севишганлар ҳаётдаги ҳар бир воқеа-ҳодисага теран нигоҳ билан боқишади, масалаларни ақл билан ечишади. Бу эса уларнинг нафақат оилада, балки ҳаётда ҳам бир-бирларига ишончли ҳамкор эканликларидан далолатдир. Уларни қанчалик кўп режа, иш ва мақсадлар бирлаштириб турса, никоҳлари шунчалик мустаҳкам бўлади.\nУлар бир-бирларини яхши тушунишади, дунёқарашлари ҳам бир хил. Шу боисдан ҳам муносабатларидан кўп нарса кутишмайди. Ҳамма нарса ҳисоб-китоб асосида қурилса, оилада севгига жой қолармикан? Унутманг, «оила қўрғони»нинг ғиштларини севги билан жипслаштирмасангиз, у мустаҳкам бўлмайди!\nБу икки инсон бир-бирини тўлдириб туради. Романтик оилада муҳаббат оловининг сўнмаслигини таъминласа, реалист турмуш сўқмоқларида дуч келган муаммоларни биргаликда енгиш учун йўл кўрсатади. Бу жуфтликнинг умри узоқ бўлиши шубҳасиз.\nБири қалбига қулоқ тутса, иккинчичи калькуляторига ишонади. Романтик оилавий муҳим саналарда, масалан, тўй кунларининг нечадир йиллигида унга осмондаги юлдузни совға қилишларини кутади, аммо... унинг ўрнига иккитагина нонни олади. Юлдуздан кўра, оилага нон кераклироқ-да. Умуман олганда, бундай жуфтликнинг тақдири ҳақида сўз очишга руҳшунослар қийналади. Иккови икки хил дунё-да...\nБирга яхши яшашади. Муносабатлари идеал даражада мустаҳкам деб бўлмайди, бироқ муаммоларни биргаликда енга олишади. Бундай жуфтликни олдинда бахтли ҳаёт кутмоқда, фақат реалист прогматикдан зерикиб қолмаса. Афсуски, бундай ҳолатни инкор этиб бўлмайди.\nМустаҳкам никоҳнинг 15 белгиси\tЎрта ёш инқирози. Оилангизни асраб қола оласизми? Ҳаётингизни яхшилашнинг 4 калити\tАжинлар нимадан қўрқади? Ёхуд эрта қаримаслик чоралари\tДунёни муҳаббат бошқаришини тасдиқловчи 12 ҳаётий воқеа\tҚўллар парвариши ва совуқ мавсум сабоқлари\tОтправить